ועדת הפנים והגנת הסביבה, כנסת 20, פרוטוקול מספר 73, 2015-11-10 10:00

בצלאל סמוטריץ': בוקר טוב.

בצלאל סמוטריץ': אני מתכבד לפתוח את ישיבת ועדת הפנים להבוקר, 10.11.2015.

בצלאל סמוטריץ': אנחנו פותחים בהצעות לדיון מהיר של חברי הכנסת, מיכל רוזין, אורן חזן, יואל חסון ואחמד טיבי.

בצלאל סמוטריץ': הנושא: פעילות אנשי ארגון להב"ה בירושלים נגד תושבי העיר.

בצלאל סמוטריץ': אנחנו נפתח כמובן בחברי הכנסת המציעים, חברת הכנסת רוזין, בבקשה.

מיכל רוזין: לצערי הרב אני חייבת להתחיל בדברים קשים כלפי הוועדה.

מיכל רוזין: לוועדה לקח למעלה מחודש לקבוע את הדיון המהיר הזה שהיא מחויבת לקבוע אותו תוך עשרה ימים.

מיכל רוזין: ויותר מכך, אני חושבת שעצם העובדה שמגיע לכאן מר גופשטיין היא בעיה חמורה מאוד.

מיכל רוזין: אני פניתי ליועץ המשפטי של הכנסת - - -

בצלאל סמוטריץ': את רוצה לדון על ארגון להב"ה בלי לתת להם לדבר?

בצלאל סמוטריץ': אני לא מבין.

מיכל רוזין: העובדה שהפרקליטות והמשטרה לא נמצאים פה כדי לתת תשובות, שזו מטרת הדיון - - -

בצלאל סמוטריץ': מיכל, הם פה.

מיכל רוזין: אני לא רואה אותם מסביב לשולחן ואני אומרת לך שנאמר לי חד משמעית, זה בדיוק כמו, להבדיל, שבדיון על אלנבי 40 יושיבו את החשודים באונס מול הנפגעות.

מיכל רוזין: עם כל הכבוד, לא ייתכן.

מיכל רוזין: אנחנו רצינו בכנסת - - -

בצלאל סמוטריץ': אנחנו לא נקיים דיון, מיכל, בלי ש - - -

מיכל רוזין: לקיים דיון, להבין מדוע מסתובבים בני נוער קטינים, בני 13, 14, 15, בהנהגתו של מר גופשטיין, נוער קצה, נוער בסיכון שהרווחה צריכים לראות אותם בעיריית ירושלים ולא מתייחסים אליהם, שלוקחים אותם ומובילים אותם ברחובות העיר לתקוף ערבים, לצוד אותם ברחובות בשיטות שונות, מלווים בעורך דין, עורך דין הוא קורא לעצמו, שנותן להם הוראות להוריד חולצות כשהם תוקפים פיזית.

מיכל רוזין: כל הדברים האלה נרשמים, ידועים, יש עדויות, זה קורה כל יום חמישי בעיר.

מיכל רוזין: תקיפה של נהגי מוניות ערבים.

מיכל רוזין: באמת אי אפשר לצחוק מהעניין הזה, אני מבינה שזה מבדח אותך - - -

בצלאל סמוטריץ': לא, אני רק שואל אם את רוצה את כל זה לנהל בלי שאפשר לתת להם להגיב.

מיכל רוזין: כן.

בצלאל סמוטריץ': זה ממש לא מבדח אותי.

בצלאל סמוטריץ': אנחנו לא ננהל דיון - - -

מיכל רוזין: כן, כי הטענה שלי לא אליו, אני לא בית משפט ואני לא רוצה לקבל את הטענות שלו להגנתו.

מיכל רוזין: אני רוצה לשמוע מהפרקליטות ומהמשטרה ומעיריית ירושלים כיצד הם שומרים על הסדר והביטחון של תושבי העיר וזה לא קורה.

מיכל רוזין: לא צריך להושיב את החשוד מול המשטרה והפרקליטות.

מיכל רוזין: וכמו שאתה רואה, אין פה את המשטרה והפרקליטות ובוודאי שהם לא ייתנו פה תשובות ואתה עושה פה שימוע ואתה עושה פה בית משפט וזה לא לעניין.

בצלאל סמוטריץ': לא, אני ממש לא עושה.

בצלאל סמוטריץ': חברת הכנסת רוזין, אנחנו לא עושים בית משפט.

בצלאל סמוטריץ': אנחנו שוחחנו אתמול באמצעות עורך הדין איל ינון, היועץ המשפטי של הכנסת, עם הפרקליטות ועם המשטרה והם אמורים להיות פה - - -

<נדים עבוד: אדוני היושב ראש, אני נדים ממחלקת ייעוץ וחקיקה במשרד המשפטים.

<נדים עבוד: משנודע לפרקליטות ולנו שהחשוד בתיק יהיה בדיון הוחלט על ידי הדרגים הבכירים שהם לא יכולים להיות פה, כי התביעה והחשוד לא יכולים להתעמת - - -

מיכל רוזין: לכן הדיון הזה מתייתר, לצערי הרב, אחרי שחודש ימים אנחנו מחכים לשמוע מהפרקליטות ומהמשטרה מה הם עושים, כשהתיק נפתח בינואר השנה.

מיכל רוזין: ינואר, אנחנו בנובמבר.

בצלאל סמוטריץ': מיכל, תני לנהל את הדיון, רק שנייה.

בצלאל סמוטריץ': נדים, אני מתנצל.

בצלאל סמוטריץ': זה לא היה הסיכום שאני סיכמתי אתמול עם משרד המשפטים.

בצלאל סמוטריץ': ברור שאתם לא יכולים ולא אמורים לפרט על פרטי החקירה ובעניין הזה, זה לא קשור בכלל לשאלה האם החשוד נמצא פה או לא חשוד, אני רוצה לקוות שגם על חשודים שלא כאן אתה לא תשב כאן מול הטלוויזיה ותספר מה קורה בחדר החקירות.

בצלאל סמוטריץ': אני יודע שאתם מדליפים הרבה, אבל לפחות אל תעשו את זה כאן גלוי לפני כולם.

<נדים עבוד: אני מוחה על הטענה של אדוני היושב ראש.

בצלאל סמוטריץ': בסדר.

בצלאל סמוטריץ': , אז אני רק אומר - - -

<נדים עבוד: אדוני היושב ראש, זה - - -

בצלאל סמוטריץ': הנוכחות של מר גופשטיין פה לא מעלה ולא מורידה.

בצלאל סמוטריץ': אתם ביקשתם - - -

מיכל רוזין: ודאי שכן.

מיכל רוזין: האם היית מסכים שחשוד באונס יישב בדיון עם נפגעות תקיפה מינית?

בצלאל סמוטריץ': מה את רוצה, את רוצה שהוא יגיד - - -

מיכל רוזין: אני שואלת אותך.

מיכל רוזין: אני רוצה לקבל תשובות מהמשטרה והפרקליטות ולהושיב פה אותו זה לתקוע אצבע בעין למשטרה ולפרקליטות, זה לא לאפשר את הדיון הזה.

אוסאמה סעדי: - - - איך מכניסים אחד כזה בכלל לכנסת?

אוסאמה סעדי: תצא מפה.

אוסאמה סעדי: אסור לך להיות פה.

דב חנין: אדוני היושב ראש - - -

אוסאמה סעדי: בצלאל - - -

בצלאל סמוטריץ': אני אתן לכם לדבר - - -

מיכל רוזין: מדובר פה בטרוריסט, ששר הביטחון אמר שצריך להכיר בארגון שלו כארגון טרור.

בצלאל סמוטריץ': שר הביטחון גם אמר אתמול שהמתפללים בגבעת זאב זו חבורה של בריונים.

בצלאל סמוטריץ': אז אני את שר הביטחון לא לוקח - - -

מיכל רוזין: בסדר, הוא צודק גם בעניין הזה ו - - -

אילן גילאון: אדוני, אני רוצה להציע הצעה לסדר.

בצלאל סמוטריץ': רגע, אילן, שנייה.

בצלאל סמוטריץ': רק שנייה.

בצלאל סמוטריץ': אני רק אומר, בהנחה שאי אפשר לפרט על פרטי חקירה בפומבי כשהטלוויזיה פה, הרי הדברים יגיעו לאדון גופשטיין, בין אם הוא נמצא פה ובין אם הוא לא נמצא פה דרך המצלמות.

בצלאל סמוטריץ': לא חשבת הרי, ואת לא יום אחד בכנסת, אני חדש פה, את הרי לא חדשה פה, לרגע לא חשבת שתקבלי כאן דיווח כמו בוועדת המשנה לענייני מודיעין של ועדת החוץ והביטחון על פרטי החקירה.

מיכל רוזין: לא, בוודאי שלא.

מיכל רוזין: אני רוצה לשמוע מהפרקליטות והמשטרה והם לא נמצאים פה ואתה אחראי על זה.

בצלאל סמוטריץ': אז את תשמעי.

מיכל רוזין: אתה מנהל את הדיון, לצערי הרב יושב ראש הוועדה סירב לבוא לדון בדיון הזה.

מיכל רוזין: חודש ימים הוא דחה - - -

בצלאל סמוטריץ': אני רוצה לשמוע אותם, את לא נותנת לי לשמוע - - -

מיכל רוזין: לא, אני כרגע לא מדברת עליך.

מיכל רוזין: יושב ראש הוועדה, חבר הכנסת אמסלם, סירב לקיים את הדיון הזה ולאחר שהוא קבע כי לא הייתה לו ברירה, כי התלוננתי ליושב ראש הכנסת, הוא עדיין לא נמצא פה.

בצלאל סמוטריץ': אנחנו מקיימים את הדיון.

מיכל רוזין: לצערי הרב.

מיכל רוזין: הוא אִפשר למר גופשטיין להגיע לפה, בכך הוא גרם שהמשטרה והפרקליטות לא נמצאים פה.

מיכל רוזין: הדיון הזה יהיה דיון סרק, לא רציני, לא ענייני, לצערי הרב ככה אתם מבזים את מוסד הכנסת.

בצלאל סמוטריץ': מיכל, המשטרה פה בחוץ, מחכים רגע לאישור מפכ"ל להיכנס.

איציק שמולי: הם לא קיבלו את האישור.

בצלאל סמוטריץ': רק רגע.

בצלאל סמוטריץ': אבל זאת לא בעיה שלנו, ותאמין לי, אל תהיו תמימים, זה לא קשור - - -

מיכל רוזין: לא, זו בהחלט בעיה שלנו כי זה ביזוי מוסד הכנסת

בצלאל סמוטריץ': מיכל, נו.

בצלאל סמוטריץ': את לא - - - את הדיון.

מיכל רוזין: באמת, אתה צריך לדרוש שיהיה פה דיון ענייני.

בצלאל סמוטריץ': את רוצה שאני אסגור את הדיון?

מיכל רוזין: אתה חייב לדרוש דיון - - -

אוסאמה סעדי: מיכל, שנייה.

אוסאמה סעדי: בצלאל, ברגע שמזמינים את גופשטיין- - -

בצלאל סמוטריץ': אני רוצה לעשות את הדיון - - - רגע.

בצלאל סמוטריץ': לא, אני לא מוכן.

בצלאל סמוטריץ': לא, אני אסגור את הדיון, חבר'ה.

בצלאל סמוטריץ': אני יצאתי - - -

אילן גילאון: אני יכול להביא הצעה לסדר?

בצלאל סמוטריץ': אני רוצה, אבל תנו לי לדבר.

אוסאמה סעדי: בצלאל, זו בעיה של הוועדה שמכניסה ומזמינה אחד גזען, טרוריסט, כמו גופשטיין.

בצלאל סמוטריץ': לא, זאת לא בעיה, מכניסים פה גם אחרים גזענים מהצד השני.

אוסאמה סעדי: למה מכניסים אותו?

מיכל רוזין: אין בצד השני גזענים.

בצלאל סמוטריץ': מיכל, תקשיבי רגע.

מיכל רוזין: אתה תיכף תגיד לי שיש גם אלימות משני הצדדים, נכון?

מיכל רוזין: יש אלימות משני הצדדים?

בצלאל סמוטריץ': מיכל, מיכל - - - יש אלימות בצד הערבי במדינת ישראל.

מיכל רוזין: לא, יש אלימות - - -

בצלאל סמוטריץ': יש אלימות בצד היהודי - - -

מיכל רוזין: יש בצד היהודי רק מצד הימין אלימות.

אוסאמה סעדי: בצלאל, מי הזמין את גופשטיין לדיון?

בצלאל סמוטריץ': מיכל, במחילה, אני רוצה לתת רשות דיבור מסודרת.

בצלאל סמוטריץ': כל אחד מכם, חברים - - -

אוסאמה סעדי: מי הזמין אותו?

אוסאמה סעדי: הוועדה הזמינה אותו?

בצלאל סמוטריץ': חברים, רגע, אני לא אנהל את הדיון ככה.

בצלאל סמוטריץ': אנחנו יצאנו ידי חובת יושב ראש הכנסת ואני אסגור את הדיון.

בצלאל סמוטריץ': או שעכשיו כל אחד ידבר פה לפי הסדר, חבר הכנסת גילאון, תגיש הצעה לסדר.

זוהיר בהלול: אל תאיים עלינו, אל תהלך אימים עלינו.

בצלאל סמוטריץ': ואז כל אחד ידבר בצורה מסודרת או שאני אסגור את הדיון.

זוהיר בהלול: אל תהלך אימים עלינו - - -

בצלאל סמוטריץ': אתם רוצים לסגור את הדיון?

זוהיר בהלול: תפעיל את סמכותך - - -

בצלאל סמוטריץ': אני לא מפעיל, סמכותי לנהל דיון מסודר.

בצלאל סמוטריץ': אני מבקש לנהל - - -

זוהיר בהלול: אם יש אנשים - - -

אוסאמה סעדי: אם - - - תסגור את הדיון.

בצלאל סמוטריץ': אז אנחנו נבדוק את זה.

מיכל רוזין: ממי בדיוק נקבל תשובות?

בצלאל סמוטריץ': אנחנו נבדוק את זה.

מיכל רוזין: ממי בדיוק אנחנו מקבלים תשובות?

מיכל רוזין: אנחנו באנו להציג את הטענות שלנו בפני המשטרה והפרקליטות והם לא נמצאים פה כדי לתת תשובות.

בצלאל סמוטריץ': אנחנו נבדוק את זה.

זוהיר בהלול: אתה כאן הריבון.

בצלאל סמוטריץ': אני לא הריבון, אני רק מנהל את הוועדה.

זוהיר בהלול: אתה כאן הריבון, אתה מנהל את הישיבה.

זוהיר בהלול: אם יש מישהו שנמצא שלא באופן חוקי, שמנוגד לגמרי לרוח החוק - - -

בצלאל סמוטריץ': אין דבר כזה.

בצלאל סמוטריץ': אתה יכול להגיד לבן אדם, אזרח מדינת ישראל, שזה לא חוקי להיות פה?

מיכל רוזין: לצערי הרב, חבר הכנסת בהלול, הוא קיבל תמיכה מהיועץ המשפטי של הכנסת.

בצלאל סמוטריץ': אני מבקש לא להישען על השולחן, בבקשה.

בצלאל סמוטריץ': בלי התיק האדום שם.

בצלאל סמוטריץ': אני מבקש, לא שומרים מקומות פה.

בצלאל סמוטריץ': גופשטיין, שב בבקשה ליד השולחן.

אוסאמה סעדי: אפשר לדעת מי הזמין אותו?

בצלאל סמוטריץ': זה לא מעניין - - -

אילן גילאון: אני רוצה להציע הצעה לסדר.

בצלאל סמוטריץ': חבר הכנסת גילאון, בבקשה.

מיכל רוזין: רגע, אני לא סיימתי את דברי הפתיחה שלי.

מיכל רוזין: אחרי חבר הכנסת גילאון אני אשמח להגיד - - -

אילן גילאון: לא, בבקשה, מיכל.

מיכל רוזין: לא, לא, אחריך.

מיכל רוזין: זו הצעה לסדר.

אילן גילאון: אדוני, היות שכל הדברים אינם מקריים פה, כולל עצם היותך יושב ראש של הישיבה הזאת, בוא נגיד שאזובי הקיר של פעם היו מזיזים כלים כבדים על בית המשפט.

אילן גילאון: אין לנו שום עניין - - -

בצלאל סמוטריץ': אני מקווה שאתה לא קורא לי אזובי הקיר.

אילן גילאון: לתת כאן פרסום או ראווה לתשפוכת, תסלח לי, לעורלה של הקלו קלוקס קלאן היהודי, של הדאעש היהודי במדינת ישראל, האיש הנקלה הזה שיושב ממול.

אילן גילאון: אני מציע לך, אל"ף, תתפטר מניהול הישיבה הזאת, כי אני חושב שיש לא שוגג בידך אלא יש כוונה בדבריך.

אילן גילאון: ובי"ת, אני אישית, אין לי שום עניין לרקד או לפזז לפני המיץ של הזבל של היהדות.

בצלאל סמוטריץ': מה אתה רוצה להציע?

בצלאל סמוטריץ': זו הצעה ארוכה קצת, חבר הכנסת גילאון, מה אתה רוצה להציע?

מיכל רוזין: לסגור את הישיבה.

אילן גילאון: אני מציע לך לסגור את הישיבה.

מיכל רוזין: או שהמשטרה והפרקליטות נמצאים פה לקיים דיון ענייני ולתת לנו תשובות, או שיש בעיה.

אילן גילאון: המיץ של הזבל של ה - - - היהודית.

בצלאל סמוטריץ': בוא ניתן רגע לנדים להסביר מי נמצא ומי לא נמצא.

אילן גילאון: זה אתה, אתה העורלה של - - -

אוסאמה סעדי: אתה טרוריסט גזען.

מיכל רוזין: טרוריסט שמנצל קטינים, מנצל קטינים, את החולשה שלהם, תוקף אנשים ברחוב ובבית שלהם.

מיכל רוזין: אתה יוצר נזק לעם ישראל ולמדינת ישראל.

אוסאמה סעדי: אתה טרוריסט - - - גזענות, אתה צריך להיות בכלא - - -

מיכל רוזין: תתבייש לך.

מיכל רוזין: אתה מבזה אותנו בעצם ישיבתך כאן.

אוסאמה סעדי: תתבייש לך - - - הבושה לכנסת שאתה פה בכלל.

אוסאמה סעדי: בושה.

בצלאל סמוטריץ': אני קורא אותך לסדר פעם ראשונה.

בצלאל סמוטריץ': חבר הכנסת סעדי, קראתי לך לסדר פעם ראשונה.

בצלאל סמוטריץ': אני לא רוצה ל - - -

מיכל רוזין: לא ייתכן שנושיב פה טרוריסט שפועל לנצל קטינים - - -

בצלאל סמוטריץ': חברת הכנסת רוזין, אני קורא אותך לסדר פעם שנייה.

מיכל רוזין: ותוקף אנשים ברחוב ובבית.

מיכל רוזין: גזענות, אלימות, לא ייתכן שאתה תיתן לזה יד.

מיכל רוזין: פשוט לא ייתכן.

בצלאל סמוטריץ': מיכל, אני לא רוצה ל - - -

אוסאמה סעדי: אפשר הערה?

בצלאל סמוטריץ': כן.

אילן גילאון: או שתנעל או ש - - -

בצלאל סמוטריץ': אתה יכול ללכת, חבר הכנסת גילאון, הדיון מתקיים, אתה לא חייב להיות פה.

עבדאללה אבו מערוף: מי זאת?

עבדאללה אבו מערוף: מי זאת ש - - -

מיכל רוזין: מארגון להב"ה.

עבדאללה אבו מערוף: גם את מהארגון?

מיכל רוזין: כן, היא מארגון להב"ה.

בצלאל סמוטריץ': אני מבקש לתת למשטרה לשבת, בבקשה.

בצלאל סמוטריץ': ליד בנצי.

בצלאל סמוטריץ': בנצי, אתה רוצה לזוז קצת?

מיכל רוזין: אוספים ילדים במצוקה ומנצלים אותם וגורמים להם לדפוק לאנשים בבית - - -

בצלאל סמוטריץ': מיכל, אני אוציא אותך החוצה אם לא תיתני לנו לנהל את הדיון.

מיכל רוזין: לדפוק לאנשים בבית ולתקוף אנשים חפים מפשע.

בצלאל סמוטריץ': מיכל, תני לנו לנהל את הדיון בצורה מסודרת.

זוהיר בהלול: אבל מה היא מהלכת אימים על חברי כנסת, הבחורה הזאת?

בצלאל סמוטריץ': חבר הכנסת אבו מערוף, בבקשה.

מיכל רוזין: סליחה, אני מבקשת להציג את נושא הדיון.

עבדאללה אבו מערוף: בישיבה הזאת יש לנו מטרה, לבדוק את הטענה לפי ההצעה לסדר ובאווירה הזאת ועדת הפנים לא תוכל לבדוק ולהגיע למסקנות ולמטרה.

בצלאל סמוטריץ': את האווירה אתם מייצרים בינתיים.

עבדאללה אבו מערוף: לא, עצם העובדה שנמצאים כאן, זה לא אובייקטיבי וזה לא נכון וזה לא לעניין.

עבדאללה אבו מערוף: אני מציע שהדיון יידחה.

עבדאללה אבו מערוף: יש כאן נייר עמדה מארגון שהוא ארגון נייטרלי לחלוטין.

עבדאללה אבו מערוף: ניקח את נייר העמדה הזה, נדון בו ונסיק את המסקנות ואחר כך אפשר לעשות משהו - - -

בצלאל סמוטריץ': הנייר חולק - - -

עבדאללה אבו מערוף: באווירה הזאת הוא לא יתקיים והדיון הזה כאן לא יועיל לנו בכלל.

אילן גילאון: לא, אנחנו נדרוש - - -

בצלאל סמוטריץ': תודה רבה.

בצלאל סמוטריץ': מיכל, יש לך עוד להשלים?

מיכל רוזין: כן, בוודאי.

אוסאמה סעדי: לא, אני ביקשתי.

בצלאל סמוטריץ': אבל היא ביקשה לסיים את דבריה.

אוסאמה סעדי: אפשר לדעת מי הזמין את הטרוריסט הגזען גופשטיין לדיון הזה?

<בן ציון גופשטיין: אתה טרוריסט.

בצלאל סמוטריץ': חבר הכנסת סעדי - - -

אוסאמה סעדי: אפשר לדעת?

אוסאמה סעדי: אפשר לדעת מי הזמין אותו?

<בן ציון גופשטיין: אתה הטרוריסט - - -

מיכל רוזין: סליחה, אתה עונה לכל הקריטריונים של ארגון טרור.

מיכל רוזין: ארגון טרור.

מיכל רוזין: אני יושבת שעות בוועדת חוקה, לדון מה זה ארגון טרור ואתה ארגון טרור.

מיכל רוזין: אתה עושה בדיוק את אותם דברים בהטפה גזענית מסיתה.

מיכל רוזין: אתה לוקח את החוק לידיים, אתה חושב ש - - - בידיים שלך ואתה מנצל את היהדות ומבזה אותה.

מיכל רוזין: אתה מבזה את היהדות.

בצלאל סמוטריץ': חברת הכנסת - - -

מיכל רוזין: אותה מבזה את הכנסת ואתה מבזה את מדינת ישראל.

בצלאל סמוטריץ': חברת הכנסת רוזין.

אוסאמה סעדי: אתה יושב ליד נציג משרד המשפטים - - -

מיכל רוזין: זה אבסורד.

בצלאל סמוטריץ': חבר הכנסת סעדי, אתה לא תקבל רשות דיבור.

בצלאל סמוטריץ': חבר הכנסת איציק שמולי, בבקשה.

בצלאל סמוטריץ': אני מודיע עכשיו, מי שיפריע ייצא החוצה.

בצלאל סמוטריץ': נקודה.

מיכל רוזין: זה אבסורד.

מיכל רוזין: אני רוצה להקריא עדות - - -

בצלאל סמוטריץ': חברת הכנסת רוזין, התשובה היא לא - - -

מיכל רוזין: אני רוצה להקריא עדות על מנת שתשמעו פה מה הם עושים ברחובות ירושלים - - -

בצלאל סמוטריץ': חברת הכנסת רוזין, אני קורא אותך פעם שלישית, אני מבקש להוציא את חברת הכנסת - - -

מיכל רוזין: את האלימות, את הגזענות.

מיכל רוזין: תשמעו מה אומר יושב ראש סניף רולדין - - -

בצלאל סמוטריץ': אי אפשר לנהל דיון ככה.

בצלאל סמוטריץ': סליחה.

מיכל רוזין: - - - על ההתנהגות כלפי עובדים ערבים - - -

בצלאל סמוטריץ': אי אפשר לנהל דיון ככה.

בצלאל סמוטריץ': (חברת הכנסת מיכל רוזין יוצאת ממליאת הוועדה)

אילן גילאון: אתה מוכן לערוך הצבעה לגבי - - -

בצלאל סמוטריץ': אני לא.

בצלאל סמוטריץ': אני מוכן לנהל דיון תרבותי ומסודר.

בצלאל סמוטריץ': גם כשמדובר על נושאים בוערים אתם תתגברו ותנהלו את - - -

עבדאללה אבו מערוף: באווירה הזאת לא יתנהל דיון תרבותי.

עבדאללה אבו מערוף: בצלאל, לא יתנהל.

בצלאל סמוטריץ': אני מבקש לאפשר לחבר הכנסת איציק שמולי לומר את דבריו - - -

עבדאללה אבו מערוף: לא יתנהל.

אוסאמה סעדי: בצלאל, אני ביקשתי, אדוני היושב ראש, לדעת מי הזמין - - -

בצלאל סמוטריץ': יש פה הרשמה, אנחנו - - -

אוסאמה סעדי: אבל מי הזמין?

אוסאמה סעדי: אפשר לדעת מי הזמין אותו?

בצלאל סמוטריץ': אני אסביר לך.

בצלאל סמוטריץ': כל אדם, הדיון הזה מפורסם - - -

אוסאמה סעדי: הוועדה הזמינה אותו?

בצלאל סמוטריץ': ידידי היקר, הארגון הזה - - -

אוסאמה סעדי: אבל איך הוא קיבל - - - איך קיבל זימון?

בצלאל סמוטריץ': חבר הכנסת סעדי, אני מסביר לך.

בצלאל סמוטריץ': אני מסביר לך.

אוסאמה סעדי: כן, בבקשה.

בצלאל סמוטריץ': הדיון הזה מפורסם, יש כאן המון ארגונים חברתיים שנמצאים.

בצלאל סמוטריץ': לא יעלה על הדעת לקבוע שמישהו מסוים שלא מוצא חן בעיניך לא נכנס לדיון.

בצלאל סמוטריץ': זאת כנסת ישראל, היא פתוחה לכולם לדיון - - -

אוסאמה סעדי: אם הוא חשוד - - -

בצלאל סמוטריץ': הדיון הזה הוא לא סודי - - -

אוסאמה סעדי: אם הוא חשוד - - -

בצלאל סמוטריץ': דרך אגב, יש פה ועדת משנה לענייני בטחון פנים - - -

אוסאמה סעדי: אם הוא חשוד בעבירות חמורות מאוד - - -

בצלאל סמוטריץ': אם הוא חשוד אז הוא ישמע את זה דרך הטלוויזיה.

בצלאל סמוטריץ': אל תהיו מצחיקים, בסדר?

בצלאל סמוטריץ': ברצינות.

בצלאל סמוטריץ': יש פה ועדת משנה חסויה לענייני בטחון פנים, אם אתם רוצים לקיים דיון סודי ולשמוע פה חוות דעת של המשטרה, תעשו את זה בוועדת משנה.

בצלאל סמוטריץ': אתם רוצים דיון פתוח למצלמות.

בצלאל סמוטריץ': אני לא אתן לאף אחד לנהל פה דיון פתוח למצלמות, שכל כולו לתקוף מישהו מסוים בלי לתת לו את זכות התגובה.

בצלאל סמוטריץ': זה א'-ב' של דמוקרטיה, זה א'-ב' של הגינות.

זוהיר בהלול: סמוטריץ', תן לי רק לומר מילה אחת.

בצלאל סמוטריץ': לא, חבר הכנסת איציק שמולי קיבל את רשות הדיבור.

זוהיר בהלול: מילה אחת.

בצלאל סמוטריץ': אתה תקבל את רשות הדיבור.

בצלאל סמוטריץ': חבר הכנסת שמולי, בבקשה.

איציק שמולי: תודה רבה, אדוני היושב ראש.

איציק שמולי: קורה פה מחזה באמת סוריאליסטי.

איציק שמולי: זה שמגישת הדיון, שיזמה את הדיון, לקח חודש עד שהיא הצליחה להגיע לוועדה ובסופו של דבר מה שיוצא אחרי עשר דקות זה שהיא מועפת החוצה ומי שלא היה אמור להיות פה בכלל נמצא פה ועוד מעז לענות לחברי כנסת, זו מציאות שהיא הזויה.

בצלאל סמוטריץ': מה יכולתי לעשות?

אוסאמה סעדי: להוציא אותו.

בצלאל סמוטריץ': הוא לא - - -

אוסאמה סעדי: להוציא אותו.

עבדאללה אבו מערוף: בצלאל, תן לחבר הכנסת - - -

אוסאמה סעדי: להוציא אותו.

איציק שמולי: אני אגיד לך משהו.

איציק שמולי: תשמע, יש משהו שהוא לא מקובל כאן.

איציק שמולי: בבית הזה יש הרבה צביעות, אבל בעת הזאת יש צביעות אחת שעולה מעבר לכל גבול.

איציק שמולי: כשיש הסתה מכיוון מסוים אז כל הכנסת, ואולי בצדק מסוים, מתכנסת ומדברת על החמרת הענישה ועל הוצאה מחוץ לחוק וכולם מאוחדים ובשם איזה שהיא פטריוטיות כולם נותנים אגרוף ברזל לאותה הסתה וגזענות שמגיעה מכיוון מאוד מאוד מסוים.

איציק שמולי: אבל במקרה הזה, כפי שאמר חבר הכנסת גילאון, דאעש וראאד סאלח יכול לבוא גם עם כפייה ויכול לבוא גם עם כיפה על הראש.

איציק שמולי: מה שעושה הארגון הזה, שעל פניו מדבר על מניעת התבוללות וכל מיני מטרות שהן בשטח האפור, הוא לא רק בהלכה אלא גם במעשה נוקט בפעולות של הסתה, של גזענות, של הפחדה, של יצירת חומות בין אוכלוסיות בירושלים בפרט ובמדינת ישראל בכלל.

איציק שמולי: מה שמתחיל ברדיפה של אזרחים ערבים, ויש לזה פרקטיקות מאוד מאוד מסוימות שאתה הנהגת כבר, תעודת כשרות, רדיפה של זוגות מעורבים, תעודת כשרות לעסקים, אדוני היושב ראש, שלא מעסיקים ערבים.

איציק שמולי: איפה נשמע דבר כזה?

איציק שמולי: אם הייתה מדינה באירופה שהייתה עושה דבר כזה ליהודים, איזה דיון היום הייתה מקיימת ועדת הפנים של הכנסת?

איציק שמולי: הטירוף והמחוזות של השיגעון במדינת ישראל חוצים כל גבול.

איציק שמולי: עצם העובדה שהארגון הזה, המטורף והמסית והגזעני, עדיין לא הוצא מחוץ לחוק זה אות קלון למדינת ישראל.

איציק שמולי: יש חברי כנסת, וגם אני בתוכם, ויש פה עוד רבים שפנו שוב ושוב ושוב ליועץ המשפטי לממשלה, אחרי האמירות המאוד מאוד ברורות של שר הביטחון, ודרשו להוציא את הארגון הזה אל מחוץ לחוק.

איציק שמולי: ובשם איזה שהוא לובי או אני לא יודע מה הארגון הזה לא רק שהוא עוד חוסה תחת החסות של החוק, הוא עוד מעז להגיע לכאן ולענות לחברי הכנסת.

איציק שמולי: אז אני אומר לך, ידידי, אתה לא מייצג פה שום יהדות ושום מוסר.

איציק שמולי: אתה לא מייצג, לא את העם היהודי ולא את איך שמדינת ישראל צריכה להיראות ואיך שמדינת ישראל צריכה להתנהג.

איציק שמולי: אנחנו בזים להתנהגות שלך - - -

בצלאל סמוטריץ': תודה.

בצלאל סמוטריץ': חבר הכנסת שמולי, תקצר בבקשה.

איציק שמולי: בזים להתנהגות שלך.

איציק שמולי: אתה מביא בושה גדולה על מדינת ישראל, אתה מביא קלון גדול על החברה הישראלית ואוי ואבוי - - - אני יודע שכאשר מדובר בחברי כנסת ממרצ, שלא לדבר על הרשימה המשותפת, קל לך להטיח בהם 'בוגדים' ו'שמאלנים' ו'ערבים', מה תגיד לי?

איציק שמולי: גם אני, מה תעשה?

מיכל רוזין: מה קרה לך?

מיכל רוזין: בקושי סמוטריץ' עובר אצלו את הרף.

מיכל רוזין: מה קרה לך?

מיכל רוזין: גם הוא חנון שמוותר על שטחי ארץ ישראל.

בצלאל סמוטריץ': הוא לא אמר בוגדים.

מיכל רוזין: מה אתה מדבר?

אוסאמה סעדי: הוא אומר לחבר הכנסת מהמחנה הציוני בוגד, מה אתה רוצה?

אוסאמה סעדי: איך אתה נותן לו לשבת - - -

בצלאל סמוטריץ': חבר הכנסת סעדי, אתה מדבר מיד אחריו.

אוסאמה סעדי: אני לא רוצה לדבר.

בצלאל סמוטריץ': אתה מדבר מיד אחריו.

אוסאמה סעדי: אני לא רוצה לדבר.

בצלאל סמוטריץ': אז אל תדבר, בסדר.

בצלאל סמוטריץ': חבר הכנסת סעדי לא רוצה לדבר.

בצלאל סמוטריץ': איציק, סיים בבקשה, משפט אחרון.

אוסאמה סעדי: אחד כזה שיושב ליד נציג משרד המשפטים אומר 'בוגד'.

אוסאמה סעדי: אתה בוגד.

אוסאמה סעדי: אתה בוגד - - -

בצלאל סמוטריץ': חבר הכנסת סעדי, אני אקרא אותך לסדר פעם שנייה.

אוסאמה סעדי: תצא מכאן.

בצלאל סמוטריץ': אני קורא אותך לסדר פעם שנייה.

אוסאמה סעדי: אדוני, מישהו אומר לחבר כנסת בוגד, איך אתה לא מגן עלינו?

בצלאל סמוטריץ': אל תגרום לי להוציא אותך.

איציק שמולי: עזוב, זה לא ייגמר שם.

איציק שמולי: הרי הוא היום בלילה - - -

בצלאל סמוטריץ': הוא לא אמר דבר כזה.

אוסאמה סעדי: אולי תוציא אותו גם לגרדום?

איציק שמולי: זה לא ייגמר שם.

מיכל רוזין: מבחינתו צריך להיות עונש מוות גם לשמאלנים, לא רק לערבים.

איציק שמולי: הרי זה לא ייגמר שם, אוסאמה.

אוסאמה סעדי: הוא אומר לחבר הכנסת בוגד.

אוסאמה סעדי: הוא לא אומר לי בוגד, בוגד - - -

בצלאל סמוטריץ': אני אוציא אותך.

בצלאל סמוטריץ': אתה תדבר עוד רגע בתורך.

אוסאמה סעדי: מילא אני בוגד, אבל שמולי?

איציק שמולי: אני אומר לך, זה לא ייגמר שם.

איציק שמולי: הרי היום הוא ישלח את משמרת הצניעות שלו ללוד לשים לי איזה משהו מתחת לאוטו.

בצלאל סמוטריץ': איציק, תודה רבה.

איציק שמולי: ואני אומר לך, אני לא פחות יהודי ממך, אני לא פחות ציוני ממך - - -

אילן גילאון: הוא לא יהודי.

מיכל רוזין: הוא לא יהודי, זו לא יהדות.

מיכל רוזין: הוא מבזה את היהדות.

איציק שמולי: מה שאנחנו עושים בלוד אתה לא תעשה עוד מאה שנה.

בצלאל סמוטריץ': תודה.

בצלאל סמוטריץ': חבר הכנסת שמולי, תודה רבה.

איציק שמולי: אתה דאעש עם כיפה על הראש.

איציק שמולי: אין דרך אחרת להסתכל על זה.

בצלאל סמוטריץ': חבר הכנסת זוהיר בהלול.

אילן גילאון: - - -

בצלאל סמוטריץ': אתה לא ביקשת, אתה ביקשת לסגור את הדיון.

אילן גילאון: מה אתה אומר?

בצלאל סמוטריץ': אתה כן רוצה לדבר?

אילן גילאון: מה, דילגת עליי ב - - -

בצלאל סמוטריץ': אם אתה רוצה לדבר תדבר.

אילן גילאון: תאמין לי, יש לי כמה מילים לומר.

בצלאל סמוטריץ': אז אני אתן לך לדבר.

אילן גילאון: על הפיאסקו הזה, אדוני.

בצלאל סמוטריץ': חבר הכנסת בהלול, בבקשה.

אילן גילאון: אני אדבר, הייתי לפי התור.

בצלאל סמוטריץ': אתה תדבר, אני מבטיח לך שאתה תדבר, אל תדאג.

אילן גילאון: תלך תמיד שמאלה שמאלה שמאלה עד שתגיע - - -

מיכל רוזין: תגיע למקום הנכון.

בצלאל סמוטריץ': אנחנו הולכים מימין.

בצלאל סמוטריץ': אנחנו תמיד פונים מימין.

מיכל רוזין: זאת הבעיה שלכם.

בצלאל סמוטריץ': חבר הכנסת בהלול, בבקשה.

מיכל רוזין: זאת בדיוק הבעיה שלכם.

מיכל רוזין: תראה, זה הקצה של הימין שאתה מגיע אליו ואתה קרוב לזה.

בצלאל סמוטריץ': מיכל, אנחנו נתנו לך להיכנס, תני לנו לנהל דיון תרבותי.

אילן גילאון: אבל זה בסדר, בקרב מצביעיך - - -

בצלאל סמוטריץ': תתגברו קצת, זה לא מכובד.

מיכל רוזין: אין פה תרבות.

מיכל רוזין: ברגע שיושב - - -

עבדאללה אבו מערוף: דיון תרבותי לא יתנהל בחברה הזאת, בצלאל.

עבדאללה אבו מערוף: אתה לא מבין את העניין?

עבדאללה אבו מערוף: איך אתה רוצה לנהל דיון תרבותי עם אנשים לא תרבותיים בכלל?

מיכל רוזין: זה שאתה מדבר במתק שפתיים זה לא הופך את זה לתרבותי.

בצלאל סמוטריץ': אני אתן לכולם לדבר.

בצלאל סמוטריץ': כנראה בשונה מכם אני דמוקרט.

מיכל רוזין: כן.

מיכל רוזין: אוה, מה זה דמוקרט.

בצלאל סמוטריץ': חבר הכנסת בהלול, זכות הדיבור שלך.

אילן גילאון: נדמה לי שלא מזמן התנדבת להיות תליין.

אילן גילאון: אז אתה סגן התליין הראשי.

בצלאל סמוטריץ': חבר הכנסת בהלול, זמנך.

מיכל רוזין: שוויון זכויות לנשים, להומואים, לכולם.

מיכל רוזין: דמוקרט.

זוהיר בהלול: חברים, מיכל, תנו לי לדבר.

בצלאל סמוטריץ': אני שמח שאני נושא הדיון פה.

אילן גילאון: זה מה שרצית, לא?

זוהיר בהלול: אני לא יכול לדבר אם אני לא שומע - - -

בצלאל סמוטריץ': תנו לחבר שלכם לדבר, הוא מהשמאל.

זוהיר בהלול: אם אני לא נהנה משקט ומדממה אני לא יכול לדבר.

בצלאל סמוטריץ': אנחנו בעד.

זוהיר בהלול: דגל שחור מתנוסס מעל הבניין הזה ברגע הזה.

זוהיר בהלול: בניין הכנסת יכול להכיל את המגוון הדמוקרטי שעליו אתה מדבר, אבל בשום פנים ואופן הוא לא יכול להכיל בין כתליו איש שבמעשי ידיו פוגע אנושות במרקמי החיים במדינה הזאת.

זוהיר בהלול: רדיפת ערבים, רדיפת גאים, רדיפת השונים והאחרים בצורה בוטה בבירת ישראל, בחוצות העיר, בכיכר ציון, פוגע בכל סממן דמוקרטי במדינה הזו.

זוהיר בהלול: רגע של בושה וכלימה כאשר הוועדה הזו, שהיא ועדה מכובדת, מכילה את האיש הזה שעדיין המשטרה והפרקליטות לא מיצו את הדין עמדו.

זוהיר בהלול: האיש הזה צריך להיות מאחורי סורג ובריח.

זוהיר בהלול: אני אומר לך, דמה בעיני רוחך, אדוני היושב ראש, שאם פלסטיני שמעשיו היו דומים למעשיו של האיש הזה היה בכנס הזה מה אתה, הדמוקרט ואביר הדמוקרטיה, מר סמוטריץ', היית עושה.

בצלאל סמוטריץ': הייתי נותן לו לדבר.

בצלאל סמוטריץ': אתה לא מכיר אותי.

זוהיר בהלול: היית מסלק אותו לעזאזל וזורק אותו מהמדרגות.

זוהיר בהלול: אני איש שלא מתלהם.

זוהיר בהלול: מעולם לא תשמע אותי מתלהם, כל מילה חקוקה ויצוקה בסלע.

זוהיר בהלול: אף אחד לא יכול להטיל בי רבב, אבל אני לא יכול להישיר מבט לאיש שמנסה לפגוע בי ובבני עמי וגם בכם.

זוהיר בהלול: היהדות היא יהדות נרדפת בהיסטוריה, איך יכול להיות שאתם תיתנו ותעניקו לגיטימציה לאיש שרודף אחרים ושונים?

זוהיר בהלול: הרי אתם נרדפתם באירופה, לא אני נרדפתי באירופה, ואתם סבלתם מהנורא מכול.

זוהיר בהלול: הוא איש שמנסה לשחזר את מה שחוו היהודים על האחרים כאן במדינה.

זוהיר בהלול: איך אנחנו יכולים באצטלה כזו של ועדה מאוד חשובה וערכית בכנסת ישראל להכיל את האיש הזה כאן כאשר הוא מישיר מבט שכולו ציניות אל עברנו.

בצלאל סמוטריץ': משפט סיום.

זוהיר בהלול: אני קורא לך, אדוני היושב ראש, לבדוק היטב היטב ולכלכל את צעדיך באופן תבונתי ולומר בינך לבין עצמך שלא יכול להיות דיון כאן בין חברי כנסת נבחרי עם אל מול האיש הזה.

זוהיר בהלול: ולכן הדרישה שלי ממך היא לשקול שוב, לפני תומה של הישיבה הזו, להוציא אותו כדי לנהל בגובה העיניים דיון ערכי.

בצלאל סמוטריץ': תודה.

בצלאל סמוטריץ': חבר הכנסת גילאון.

אילן גילאון: כן, אדוני.

אילן גילאון: אני רוצה להצטרף לאלה שמדברים על גודל המעמד או נומך המעמד הזה שמתרחש כאן היום.

אילן גילאון: אני כבר מודיע מראש, אני מתנצל, אדוני, שאחרי שאני אשמע את חברי הכנסת אני אקום, כי אינני רוצה לשמוע איש.

אילן גילאון: אין שום טענה שאני רוצה לשמוע אותה.

אילן גילאון: אני, שלא כמותך, לא דמוקרט כזה גדול.

אילן גילאון: אגב, אתה ביקשת להיות סגן התליין הראשי, לא?

אילן גילאון: אמרת שאתה מוכן לעשות את זה בהתנדבות.

בצלאל סמוטריץ': אמרתי שאני מוכן להוציא לפועל פסקי דין של בית משפט.

אילן גילאון: אני גם יכול להבין למה ואני גם יכול להבין את הכמיהה הזו.

בצלאל סמוטריץ': אני דמוקרט, אני מציית לפסקי דין של בית משפט.

אילן גילאון: הכמיהה הדמוקרטית שלך הביאה אותך - - -

מיכל רוזין: להיות סגן תליין.

בצלאל סמוטריץ': אתם גם זה לא.

אילן גילאון: אבל אני רוצה להגיד לך - - -

אורי מקלב: - - - אתה מוכן להוציא ל - - -

בצלאל סמוטריץ': אני שואל אותו, הם נורא אוהבים את בית המשפט.

אילן גילאון: אני חושב, אדוני, שהבעיה המרכזית היא שכל כך הרבה שרים כל כך הרבה פעמים, כולל האחרון, שוקל להוציא את ה - - - איך אני אקרא לזה?

אילן גילאון: לקרוא לזה ארגון טרור זו אפילו מחמאה, את העורלה של התשפוכת של הקלו קלוקס קלאן הדאעשיסטי היהודי.

אילן גילאון: אני חושב שזו החרפה הגדולה ביותר.

אילן גילאון: לכן אין לי שום עניין להיות חלק מהמיצג הזה.

אילן גילאון: לדבר הזה אין כל קשר איתי, הוא לא חלק מהעם שלי, אני לא מכיר בתופעה הבזויה הזאת ובגלל אנשים כאלה חרב בית המקדש.

אילן גילאון: אני רוצה להגיד לך, אדוני, שמה שמצער אותי זה לא הוא, הוא אזוב קיר היום, אתה ואנשים מהמחנה שלך הייתם אזובי קיר פעם והיום אתם מפעילים - - -

בצלאל סמוטריץ': אנחנו הרוב פה, מה לעשות?

בצלאל סמוטריץ': אתה תתרגל לעובדה שאתם - - -

מיכל רוזין: אתם עדיין לא הרוב, אבל בדרך - - -

בצלאל סמוטריץ': השמאל הקיצוני - - -

מיכל רוזין: אתה עדיין לא הרוב.

מיכל רוזין: אתה עדיין פה מיעוט.

איציק שמולי: בצלאל, גם אתה צריך להתנגד לדבר הזה.

בצלאל סמוטריץ': יכול להיות שאני מתנגד לדבר הזה.

בצלאל סמוטריץ': חבר הכנסת - - -

אילן גילאון: אתם הסיוט הציוני, אתם - - -

עבדאללה אבו מערוף: בצלאל, הוא הרוב?

עבדאללה אבו מערוף: איך אתה מעז להגיד דברים כאלה?

אילן גילאון: אתם הסיוט הציוני.

אילן גילאון: בחלוקה בחיים האלה יש אנשים שהאג'נדה שלהם היא מוות וזו שהיא חיים.

אילן גילאון: אתם האג'נדה של המוות.

בצלאל סמוטריץ': תודה רבה, חבר הכנסת גילאון.

בצלאל סמוטריץ': חבר הכנסת סעדי, בבקשה.

אוסאמה סעדי: אדוני היושב ראש, אני אמרתי שבושה וחרפה שטרוריסט גזען כמו גופשטיין נמצא בכותלי הכנסת.

אוסאמה סעדי: זו בושה וחרפה לכנסת, לרשות המחוקקת, שאחד טרוריסט כזה יושב בדיוק ליד נציג משרד המשפטים במדינת ישראל ומול משטרת ישראל.

אוסאמה סעדי: צריך להקיא אותו, לא רק מהבניין הזה, אלא גם מהחברה הישראלית, הוא סרטן בגוף החברה הישראלית.

אוסאמה סעדי: אם יש דאעש, ואנחנו מתנגדים לדאעש, זה דאעש יהודי.

אוסאמה סעדי: אתה צריך הראשון - - -

בצלאל סמוטריץ': אגב, אתה תגיד את אותה טרמינולוגיה גם על הטרור הערבי?

בצלאל סמוטריץ': לא שמעתי אותך מדבר - - -

אוסאמה סעדי: אני גם גיניתי - - -

בצלאל סמוטריץ': אני לא שומע אותך קורא לטרור סרטן ו - - -

אוסאמה סעדי: אני גיניתי פגיעה באזרחים, אנחנו נגד אלימות.

אוסאמה סעדי: אבל לא שמעתי אותך.

בצלאל סמוטריץ': ודאי שכן - - - אני רוצה לשמוע אתכם מדברים באותה נחרצות - - -

מיכל רוזין: האם גינית את ההסתה של בית הספר הדו לשוני?

בצלאל סמוטריץ': ודאי.

אוסאמה סעדי: כבוד היושב ראש, לא שמעתי אותך בפתיחה שאתה אומר שאנחנו היום מקיימים דיון על להב"ה, על ארגון שאני מתנגד לפעילות שלו - - -

בצלאל סמוטריץ': אני הקראתי - - -

אוסאמה סעדי: לא שמעתי מילה אחת ממך.

מיכל רוזין: לא, הקראת את הדברים שאני כתבתי, לא אמרת עמדה חד משמעית וברורה של כנסת ישראל.

מיכל רוזין: אתה יושב ראש הוועדה - - -

אוסאמה סעדי: אני רוצה לדעת מי הזמין אותו.

אוסאמה סעדי: בצלאל, אני רוצה לדעת, ואני עומד על זה, מי הזמין, מי נתן אישור כניסה לאדון גופשטיין הזה, הטרוריסט הזה, לכנסת.

בצלאל סמוטריץ': אנחנו הזמנו את כל הארגונים שרוצים לבוא.

אוסאמה סעדי: אתה הזמנת אותו?

אוסאמה סעדי: הוועדה הזמינה אותו?

בצלאל סמוטריץ': לא אמרנו לאף אחד שביקש לבוא - - -

אוסאמה סעדי: זו בושה וחרפה - - - ארגונים כאלה - - -

קסניה סבטלובה: מבזים את הכנסת.

אוסאמה סעדי: מבזים - - - ארגונים כאלה וכמותם, שצריכים להיות מוכרזים כארגוני טרור, רצחו משפחה שלמה, משפחת דוואבשה, שרפו אותם חיים.

אוסאמה סעדי: הנאצים לא עשו את זה, אתם עשיתם למשפחת דוואבשה.

אוסאמה סעדי: תתביישו לכם, אתה צריך להיות מאחורי סורג ובריח - - -

עבדאללה אבו מערוף: ושריפת בית ספר.

בצלאל סמוטריץ': חבר הכנסת סעדי, תודה רבה.

אוסאמה סעדי: אני לא אסכים לשבת מולך ולנהל דיון תרבותי כזה.

בצלאל סמוטריץ': תודה.

אוסאמה סעדי: בושה.

אוסאמה סעדי: ואני יוצא.

בצלאל סמוטריץ': תודה, חבר הכנסת סעדי.

בצלאל סמוטריץ': אוי לא, אל תעשה לנו את זה, אל תצא.

מיכל רוזין: אוי נו באמת, הציניות הזו מיותרת.

מיכל רוזין: באמת.

מיכל רוזין: תנהל את הוועדה באופן - - -

בצלאל סמוטריץ': - - - תצלמו אותו יוצא, שיהיה לכם - - -

מיכל רוזין: תנהל את הוועדה באופן הוגן, ראוי, דמוקרטי- - -

בצלאל סמוטריץ': חברת הכנסת רוזין, אני מחזיר אלייך את רשות הדיבור, בבקשה.

מיכל רוזין: אני רוצה לפנות בכל זאת למשטרה ולפרקליטות ואני אכבד את העובדה שלא תוכלו לענות לי כשהטרוריסט יושב פה בחדר, אבל אני רוצה בכל זאת לתת מספר דוגמאות רק מהשנה האחרונה.

מיכל רוזין: ב-16 בדצמבר 2014 הוגש כתב אישום נגד שלושה מפעילי ארגון להב"ה בגין הצתת בית הספר הדו לשוני בירושלים.

מיכל רוזין: גופשטיין, בתגובה שלו לפסק הדין, אמר 'בית ספר שכזה הוא אסון, אין לו מקום במדינה יהודית.

מיכל רוזין: עם אויבים לא צריך ללמוד'.

מיכל רוזין: ב-21 במאי 2015, ארגון להב"ה וגופשטיין בכיכר ציון, 20 יהודים מתנפלים על 4 פלסטינים, רודפים אותם, תוקפים אותם ובוודאות ניתן לקבוע שהם פעילי להב"ה.

מיכל רוזין: ב-2 ביולי גם כן, גופשטיין עומד בכיכר ציון, עם 40 מפעילי להב"ה, הם תוקפים נערים ערבים שיושבים לתומם על ספסל.

מיכל רוזין: הם תוקפים אותם באלימות פיזית ומילולית.

מיכל רוזין: המשטרה מגיעה למקום והם מיד מורידים את החולצות שלהם.

מיכל רוזין: מה שהמשטרה עושה זה לסלק את הנערים הערבים הביתה ולא לטפל בגופשטיין וחבריו.

מיכל רוזין: ב-9 ביולי 2015, שוב נערי להב"ה בכיכר ציון, מתחילים מצעד שנאה, להראות נראות בעיר ובמדרחוב, בקינג ג'ורג', כשגופשטיין עצמו נעצר בעוון הטלת אימה על הציבור.

מיכל רוזין: יש לי פה עוד ועוד ועוד מקרים שקרו, אבל אני באמת רוצה להקריא לכם עדות אחת של אדם שפחד להגיע לפה, ואני רוצה להגיד לך שיש לי הרבה מאוד פניות של אנשים שמפחדים, שאומרים לי 'אני חיה בפחד כי אני נשואה ללא יהודי ואני מפחדת', כי הגיעו אליה הביתה.

מיכל רוזין: תראה אותו יושב עם החיוך שלך, תתבייש לך, מגיעים אליהם הביתה, דופקים בדלת, יורקים, ילדים יורקים על אנשים מבוגרים ומאיימים עליהם.

מיכל רוזין: זה מה שאתה עושה עם הילדים האלה?

מיכל רוזין: זה החינוך שלך?

מיכל רוזין: זה חינוך ליהדות?

מיכל רוזין: תתבייש לך.

קסניה סבטלובה: זו פשוט הטלת אימה.

מיכל רוזין: 'שמי משה פרץ, הריני בעלים ושותף בבית הקפה רולדין בשד' ממילא בירושלים.

מיכל רוזין: בתאריך 3 באוקטובר 2015 התארגנו פעילי ארגון להב"ה בירושלים במטרה לצעוד אל מקום הרצח הנתעב שהתרחש יומיים קודם בסמטאות העיר העתיקה.

מיכל רוזין: המטרה, לנקום את הרצח ולפגוע בכמה שיותר ערבים במקום הרצח.

מיכל רוזין: פעילי הארגון החליטו להוציא לפועל את פעולת הנקם בעובדי בית הקפה בשד' ממילא.

מיכל רוזין: בזמן הזה ישבו שניים מעובדי בית הקפה בשדרה בהפסקת קפה.

מיכל רוזין: לאחר דין ודברים של הפעילים אל עבר העובדים החלו הפעילים להכות את העובדים האלה באלות ברזל ועץ, להתיז בעיניהם גז פלפל.

מיכל רוזין: אלימות זו זלגה אל תוך בית הקפה.

מיכל רוזין: בזמן הזה החלו עובדי בית הקפה האחרים להדוף את המפגינים החוצה ולנעול את דלתות בית הקפה.

מיכל רוזין: מיותר לציין שבזמן הזה בית הקפה היה מלא בלקוחות שהפאניקה וההיסטריה ניכרה על פניהם.

מיכל רוזין: בזמן הזה החלו המפגינים נוטפי זעם ורעבים לטרף', זה לא המילים שלי, זו עדות מהשטח, 'לצעוק מוות לערבים ודרשו את הוצאתם של העובדים הערבים לצורך פגיעה בהם.

מיכל רוזין: לאחר זמן רב, לצערי, הגיעו כוחות הביטחון וביחד עם כוחות האבטחה הצליחו לפנות את העובדים שהוכו לאמבולנסים ואת שאר העובדים הערבים למוניות לצורך שליחתם הביתה'.

מיכל רוזין: לא פינו את המתפרעים, פינו את הערבים הביתה.

מיכל רוזין: 'האירוע הנ"ל נתן מושג חדש למשפט, שמור אותי מאויביי ומשונאיי אשמר בעצמי.

מיכל רוזין: מיותר לציין עד כמה נבהלו עובדי בית הקפה מהאירוע המפחיד.

מיכל רוזין: היה עליי לשכנע את עובדיי הערבים להשאיר את הפחד מאחור ולחזור לעבודה.

מיכל רוזין: יום למחרת האירוע לא צלחתי - - -

בצלאל סמוטריץ': מיכל - - -

מיכל רוזין: אני מסיימת.

מיכל רוזין: תן לו את הכבוד להקריא, הוא פחד לבוא לכאן 'לא צלחתי בכך ולכן בית הקפה היה סגור.

מיכל רוזין: ההפסדים היו קשים, הן כלכלית, הן תדמיתית ורק לאחר יומיים הצלחתי להחזיר ולשכנע חלק מעובדיי להגיע במוניות.

מיכל רוזין: יש להוקיע את הארגון הנ"ל, להוציא אותו מהחוק ולהכריז עליו כארגון עוין.

מיכל רוזין: כולי תקווה שהאירוע הזה יסביר', הדיון כמובן בוועדה, 'כמה הארגון מסוכן לתדמיתה של מדינת ישראל, ירושלים ואף לעם היהודי אשר זו היא לא דרכו'.

בצלאל סמוטריץ': תודה.

בצלאל סמוטריץ': מיכל, תודה רבה.

מיכל רוזין: זו עדות אחת מבין עדויות כל כך רבות.

מיכל רוזין: ומשפט סיכום, זו הסיבה שכינסתי את הישיבה.

מיכל רוזין: איפה המשטרה?

מיכל רוזין: איפה הפרקליטות?

מיכל רוזין: מה קורה לכם?

מיכל רוזין: איפה אתם?

מיכל רוזין: תתעשתו.

מיכל רוזין: לא יכול להיות שתושבי העיר ירושלים לא ירגישו בטוחים ללכת ברחוב, לשבת על ספסל, לעבוד במקומות עבודה.

בצלאל סמוטריץ': חברת הכנסת רוזין, תודה רבה.

בצלאל סמוטריץ': חבר הכנסת יואל חסון, מהמציעים.

בצלאל סמוטריץ': אני רק מבקש מכולם לקצר, כי הדיון הזה נגמר ב-11:00, יש לנו דיון נוסף ואני רוצה שכולם ידברו.

בצלאל סמוטריץ': אנשים באו במיוחד וצריך לתת להם לדבר.

יואל חסון: תודה רבה לך, אדוני היושב ראש.

יואל חסון: קודם כל אני חושב שהעובדה שאתה מנהל את הדיון הזה זה כמו לתת לחתול לשמור על שמנת, זה - - -

בצלאל סמוטריץ': זה בערך כמו לתת לך לנהל ישיבות מליאה, נכון, אדוני סגן היושב ראש?

מיכל רוזין: אוי נו באמת.

יואל חסון: אדוני, אין השוואה פה בעניין - - -

בצלאל סמוטריץ': אני משתדל לנהל את הדיון ממלכתי, רק אתם לא נותנים לי.

אילן גילאון: לא הבנו את האנלוגיה.

בצלאל סמוטריץ': האנלוגיה היא שאני מנסה לנהל את הדיון הזה בצורה הגונה ומסודרת ואתם לא מפסיקים לצעוק אז זה פשוט קשה מאוד.

אילן גילאון: והקשר שלך לנושא הוא מקרי לחלוטין?

מיכל רוזין: והעובדה שהוא נמצא פה זה גם מקריות.

בצלאל סמוטריץ': אני מבקש לומר לפרוטוקול, אני נתבקשתי על ידי היושב ראש להחליף אותו לנהל את הדיון הזה והסכמתי.

בצלאל סמוטריץ': אם יש לך בעיה עם זה אתה לא חייב להיות פה, גילאון.

בצלאל סמוטריץ': אמרת ש - - -

אילן גילאון: אני מסיים לשמוע את חברי הכנסת ואין לי שום עניין לשמוע אף אחד מן האשפתות שנמצאים כאן - - -

בצלאל סמוטריץ': אל תעשה לנו את זה.

מיכל רוזין: לא, הוא לא יקבל רשות דיבור, סליחה.

מיכל רוזין: זה שהוא הגיע ו - - -

בצלאל סמוטריץ': הוא יקבל רשות דיבור.

מיכל רוזין: ונתנו לו להיכנס, הוא לא צריך לקבל רשות.

בצלאל סמוטריץ': מיכל, הוא יקבל רשות דיבור כמו שכל אחד אחר - - -

מיכל רוזין: יש לך שיקול דעת.

מיכל רוזין: פה נכנס שיקול הדעת שלך כיושב ראש הישיבה- - -

בצלאל סמוטריץ': מיכל, נתתי לך לדבר באריכות - - -

מיכל רוזין: כיושב ראש הישיבה האם לתת לו זכות דיבור.

בצלאל סמוטריץ': זה שיקול הדעת שלי.

בצלאל סמוטריץ': אז אני נותן לו.

מיכל רוזין: יפה, אז אל תגיד שאין לך עמדה ואתה אובייקטיבי.

בצלאל סמוטריץ': זה שיקול הדעת שלי.

מיכל רוזין: זה לא שום אובייקטיביות.

בצלאל סמוטריץ': זה שיקול הדעת שלי לתת לדבר לכולם.

בצלאל סמוטריץ': אין מצב שתוקפים אדם ולא נותנים לו לענות.

מיכל רוזין: סליחה, זה לא בית משפט, אנחנו לא תוקפים, אנחנו רוצים פה לשמוע מהמשטרה והפרקליטות.

מיכל רוזין: הטענות שלנו כלפיהם.

בצלאל סמוטריץ': מיכל, אני לא רוצה להוציא אותך שוב.

אילן גילאון: תרשום, אנחנו אנטי דמוקרטים, אתה והדבר הזה דמוקרטים.

בצלאל סמוטריץ': אני לא צריך לרשום, הפרוטוקול רושם.

מיכל רוזין: דמוקרטים גדולים.

קסניה סבטלובה: דמוקרטים, כן, שמענו.

יואל חסון: אדוני, אנחנו סובלים מהרבה בעיות, אנחנו לא סובלים מבעיית תמימות.

יואל חסון: המהלך הזה שאתה מנהל ודווקא אתה מנהל את הדיון הזה הוא מהלך ברור.

יואל חסון: אתה אומר, 'ביקשו ממני', ממש אתה בצורה כפויה מנהל את הדיון הזה.

יואל חסון: אתה הרי רוצה לנהל את הדיון הזה, אם לא היית חבר כנסת סביר להניח שהיית יושב לידו ונמצא באותו מקום שהוא נמצא.

יואל חסון: לכן, כמו שאמרתי, זה לתת לחתול לשמור על השמנת ואין לי הרבה ציפיות מהדיון הזה.

יואל חסון: אני רוצה גם לומר לך משהו נוסף.

יואל חסון: אני לא יזמתי את הדיון הזה, אני הצטרפתי לדיון הזה ואני חושב שבכלל האיש הזה לא צריך לשבת על הכיסא הזה.

יואל חסון: אני חושב שאתה צריך להיות פסול מלהיכנס לכנסת, לבית הזה, לבניין הזה, כי אתה מייצג בדיוק את מה שהפוך מדמוקרטיה, אתה מייצג בדיוק - - -

מיכל רוזין: הוא מנצל את הדמוקרטיה כדי לפגוע בה.

יואל חסון: אתה מייצג בדיוק את מה שהמשטרים החשוכים ביותר ייצגו.

יואל חסון: זה מה שאתה.

יואל חסון: אני לא רוצה לעשות השוואות קשות, אבל חזרתי עכשיו מגרמניה, מברלין, וכשישבתי שם בבונדסטג ופגשנו חברי פרלמנט, הם היום עוסקים בהלקאה עצמית, בדיוק על דברים, אתה יודע מה?

יואל חסון: לא כאלה שונים ממה שאתה עושה.

יואל חסון: לא כאלה שונים.

יואל חסון: הם עושים הלקאה עצמית.

יואל חסון: ואתה מייצג את זה היום כאילו זו איזה אידיאה מודרנית חדשה.

יואל חסון: הרי אתה אחד הדברים הכי חשוכים שיש במדינה הזאת, אין לך שום זכות להיות בבית הזה.

יואל חסון: אני מאמין, אגב, ואני רוצה לומר את זה לכל חברי הוועדה, גם לך, אדוני היושב ראש, כי אתה פעם היית במקום הזה, ותודה לאל אתה היום פה, אז אולי יש לך את המקום לייצג את זה באופן דמוקרטי, אולי קיבלת את כללי המשחק הדמוקרטיים, אני לא יודע, אבל אתה, אדוני, נמצא כאן על זמן שאול.

יואל חסון: הרי אתה תהיה בכלא, אתה מבין את זה, אתה תהיה בכלא, רוב ימיך אתה תהיה בכלא, הארגון שלך ייצא מחוץ לחוק, אין לכם באמת זכות לקיים או להיות חלק מהדמוקרטיה הישראלית.

יואל חסון: שום דבר שאתם עושים הוא לא לגיטימי, שום דבר שאתם עושים הוא לא ראוי, אין לזה שום הצדקה ותאמין לי, אתה מסתכל על בן אדם ש - - -

בצלאל סמוטריץ': תודה.

בצלאל סמוטריץ': חבר הכנסת חסון, משפט סיום.

יואל חסון: משפט אחרון.

יואל חסון: אתה מסתכל פה על בן אדם שחשובה לו מאוד המדינה היהודית והדמוקרטית, שחשובה לו מאוד המסורת היהודית - - -

מיכל רוזין: אל תצטדק בפניו.

יואל חסון: שנלחם שנים בהתבוללות, גם אגב בגולה, בתפקידיי השונים ומאמין - - -

<בן ציון גופשטיין: ובארץ?

יואל חסון: בארץ ובחו"ל.

מיכל רוזין: אל תצטדק בפניו.

מיכל רוזין: מה אתה מצטדק בפניו?

יואל חסון: אל תתערבי לי, אני לא מצטדק.

מיכל רוזין: אני אתערב לך, אתה מצטדק בפניו.

בצלאל סמוטריץ': מר גופשטיין, אתה תקבל רשות דיבור אחר כך בצורה מסודרת.

<בן ציון גופשטיין: הוא מדבר איתי.

בצלאל סמוטריץ': אתה תקבל רשות דיבור בצורה מסודרת.

<בן ציון גופשטיין: רציתי לשאול אותו אם הוא מוכן שהבת שלו תתחתן עם ערבי.

יואל חסון: אתה בשום צורה - - -

<בן ציון גופשטיין: אתה מוכן שהבת שלך תתחתן עם ערבי?

עבדאללה אבו מערוף: מה אכפת לך עם מי היא תתחתן?

עבדאללה אבו מערוף: מה אכפת לך?

מיכל רוזין: מה זה קשור, יא גזען?

מיכל רוזין: יא גזען, מה זה העניין שלך עם מי מישהו מתחתן?

עבדאללה אבו מערוף: זה לא רק גזענות, זה פשיזם.

עבדאללה אבו מערוף: מה אכפת לך?

מיכל רוזין: מה זה העניין שלך?

מיכל רוזין: מה זה העניין שלך בכלל?

עבדאללה אבו מערוף: זה נאצי, מה אכפת לך?

מיכל רוזין: בושה וחרפה, גזענות.

מיכל רוזין: תיכף תעשה לנו חוקי נירנברג שאסור יהיה פה להתחתן, שזה יהיה נגד החוק.

מיכל רוזין: תקים מחנות השמדה , מחנות ריכוז - - -

בצלאל סמוטריץ': חברת הכנסת רוזין, אני קורא אותך לסדר פעם ראשונה.

מיכל רוזין: זה שמישהו מתחתן עם לא יהודים - - -

עבדאללה אבו מערוף: לא, נאצי - - -

מיכל רוזין: זה חוקי נירנברג, אתה יודע את זה?

מיכל רוזין: אתה אומר לי כן, זה מה שאתה רוצה שיהיה פה, נכון?

בצלאל סמוטריץ': חברת הכנסת רוזין, אני קורא אותך לסדר פעם שנייה.

מיכל רוזין: זה מה שאתה רוצה.

עבדאללה אבו מערוף: חלאת נאצי אפילו.

בצלאל סמוטריץ': יואל, יש לך משפט אחרון להגיד?

בצלאל סמוטריץ': יש לך שם כזה יפה, אני לא רוצה לחתוך אותך באמצע.

בצלאל סמוטריץ': תגיד משפט סיום.

אילן גילאון: אני הייתי מסכים שהבת שלי תתחתן עם כל אחד, רק לא עם דבר כזה.

מיכל רוזין: בדיוק, אני מעדיפה עם כולם, רק לא עם אנשים כמוך.

בצלאל סמוטריץ': חבר הכנסת גילאון - - -

אילן גילאון: - - - עם דבר כמוך.

יואל חסון: אני מסכים לדבר אחד, אדוני, שכמו שאמרתי, אתה תהיה בכלא, הארגון שלך יהיה מחוץ לחוק, זה רק עניין של זמן.

יואל חסון: אז מהר מהר מהר תמשיך בתרומות שאתה מגייס ובכל מה שאתה עושה זה הולך להיות לזמן קצר - - -

מיכל רוזין: הוא מקבל גם כסף מהמדינה.

יואל חסון: אני יודע שהוא מקבל כסף ואני יודע ש - - -

בצלאל סמוטריץ': תודה.

בצלאל סמוטריץ': חבר הכנסת יואל חסון, תודה רבה.

יואל חסון: עם כל הכבוד הם מתפרנסים יפה מאוד מהארגון הזה - - -

בצלאל סמוטריץ': אנחנו רוצים לשמוע גם את המשטרה ואת משרד המשפטים ולתת לארגונים להגיב.

יואל חסון: כולם יודעים את האמת.

יואל חסון: כולם יודעים על אותם תומכים קיצוניים חשוכים שמחזיקים אותך, מפרנסים אותך ואת חבריך.

בצלאל סמוטריץ': חבר הכנסת חסון, תודה.

יואל חסון: מחזיקים את כל הכוחות והכלים שאתה מפעיל.

יואל חסון: אז תיהנה כל עוד שאתה יכול, זמנך בעניין הזה קצר.

בצלאל סמוטריץ': אני מבקש לשמוע את נציג משרד המשפטים, אחר כך את נציג המשטרה ואז נחזור לחברי הכנסת שלא דיברו.

<נדים עבוד: דבר ראשון, אדוני היושב ראש, לגבי הסיכום שהוגש אתמול, שהפרקליטות כן תהיה בדיון.

<נדים עבוד: הסיכום היה לפני שנודע לנו שהחשוד מתכוון לבוא ולהשתתף בדיון ולכן משנודע לנו - - -

בצלאל סמוטריץ': חשבתם שהוא לא יראה את זה דרך הטלוויזיה?

מיכל רוזין: לא, חשבנו שלוועדה יהיה שיקול דעת והיא לא תאשר להם להגיע לכאן.

בצלאל סמוטריץ': חברת הכנסת מיכל רוזין, אני קורא אותך לסדר פעם שלישית, אני מבקש שתצאי החוצה.

מיכל רוזין: על מה?

מיכל רוזין: על זה שעדכנתי?

בצלאל סמוטריץ': על זה שאת לא נותנת לנהל דיון.

מיכל רוזין: סליחה, אני ניהלתי את הדיון הזה מול הפרקליטות ומול המשטרה - - -

בצלאל סמוטריץ': זה שאת לא נותנת לנהל דיון כבר פעם שנייה, אי אפשר לנהל ככה דיון.

בצלאל סמוטריץ': לא בכוח.

בצלאל סמוטריץ': (חברת הכנסת מיכל רוזין יוצאת ממליאת הוועדה)

אילן גילאון: בואו, חבר'ה - - -

<קריאה: לא, לא, אל תצאו.

בצלאל סמוטריץ': אי אפשר לנהל ככה דיון, תצאו החוצה.

אילן גילאון: אתה תנהל את הדיון - - -

בצלאל סמוטריץ': אי אפשר לנהל דיון כשאתם לא נותנים לדבר, חברים.

בצלאל סמוטריץ': תלמדו לנהל דיון.

יואל חסון: אי אפשר לנהל דיון - - -

בצלאל סמוטריץ': אי אפשר לנהל דיון כשאני נותן לו לדבר - - -

עבדאללה אבו מערוף: תנהל דיון בינך לבין עצמך, אבל לא כאן.

עבדאללה אבו מערוף: בינך לבין עצמך, בצלאל.

בצלאל סמוטריץ': חבר הכנסת חסון, אין קשר.

יואל חסון: אדוני, אתה לא יכול לנהל את הדיון הזה בכלל.

יואל חסון: אתה לא מהמקום לנהל את הדיון הזה.

בצלאל סמוטריץ': מזל שאני לא צריך אישור שלך, יואל.

<נדים עבוד: אדוני היושב ראש, אני אומר שוב.

<נדים עבוד: הסיכום היה, לפני שידענו שהחשוד מתכוון להגיע לדיון, והשאלה היא לא אם ייוודע או לא ייוודע על דבר הדיון לחשוד, כי זה דיון מצולם, העניין הוא שיש עובדה אחת, שהפרקליטות מנהלת עימותים עם נאשמים רק בבתי המשפט, לא בתקשורת, לא בכנסת ולא בשום מקום אחר.

<נדים עבוד: הפרקליטות פועלת רק לפי החוק - - -

בצלאל סמוטריץ': אתה לא אמור לנהל עימותים, אתה אמור לדווח לחברי הוועדה איפה אתם עומדים בעניין.

<נדים עבוד: ולכן הפרקליטות החליטה לא להגיע לדיון ואנחנו עדכנו את הגורמים הרלוונטיים בכך.

בצלאל סמוטריץ': הוועדה לא עודכנה.

יואל חסון: סליחה, מה תפקידך?

<נדים עבוד: משרד המשפטים.

בצלאל סמוטריץ': אני מודיע לך שהוועדה לא עודכנה ובעיניי זה חמור מאוד, אתם עושים דין לעצמכם וזה לא בסדר.

יואל חסון: אני קצת מתפלא - - -

בצלאל סמוטריץ': היה דיאלוג בינינו - - - יואל, אל תעזור לי - - -

יואל חסון: לא, אני עוזר לך.

בצלאל סמוטריץ': לא, אל תעזור לי.

בצלאל סמוטריץ': אל תעזור לי.

יואל חסון: שאני מסכים עם היושב ראש, זה לא ייתכן שאתם תקבעו אם אתם יכולים להיות כאן או לא.

בצלאל סמוטריץ': אל תעזור לי.

בצלאל סמוטריץ': היו על זה דיונים עם היועץ המשפטי של הכנסת - - -

יואל חסון: אתם צריכים לתת תשובות לחברי הכנסת.

<נדים עבוד: חבר הכנסת חסון, אני נמצא כאן ואני אתן את התשובות שאני כן יכול לתת.

בצלאל סמוטריץ': אז בוא תיתן בבקשה את התשובות בזריזות, מה שאתה יודע לתת.

<נדים עבוד: אוקיי.

<נדים עבוד: אני לא נשאלתי פה שאלות על מה זה - - -

בצלאל סמוטריץ': אתה לא חייב לענות.

<נדים עבוד: לא, אני בכל זאת רוצה להגיד - - -

איציק שמולי: למה הם עדיין לא מחוץ לחוק?

איציק שמולי: הנה, שאלה.

<נדים עבוד: בדיוק, עלתה השאלה למה ארגון להב"ה לא נמצא מחוץ לחוק - - -

קסניה סבטלובה: גם אתם לא עונים לחברי כנסת כשפונים אליכם בעניין הזה.

בצלאל סמוטריץ': בואו ניתן לו להשלים כמה משפטים, גם אני אשתדל להתאפק.

<נדים עבוד: לגבי פניות של חברי כנסת, אני לא מכיר את הפניות האלה, אבל אני רוצה להגיד - - -

קסניה סבטלובה: נשלח לך.

קסניה סבטלובה: שוב פעם.

<נדים עבוד: אבל אני רוצה להגיד ככה, משרד המשפטים לא יוזם הליכים של הוצאה מחוץ לחוק, משרד המשפטים הוא גוף שמחווה את דעתו המשפטית על בקשות כאלה.

<נדים עבוד: בקשות כאלה מוגשות אלינו כדבר שבשגרה על ידי רשויות הביטחון, שיש להם את כל המידע הרלוונטי, מידע חסוי ומידע לא חסוי ואנחנו מחווים את דעתנו המשפטית אם המידע הזה כן מקים את העילות וכן עולה בקנה אחד עם לשון החוק וכן מאפשר הוצאה מחוץ לחוק.

איציק שמולי: האמירות של שר הביטחון היו מאוד מאוד ברורות.

איציק שמולי: אז אתם מסכימים לקביעה של שר הביטחון או שאתם מתנגדים לה?

<נדים עבוד: אדוני חבר הכנסת, אנחנו לא קיבלנו פניות מרשויות הביטחון, לא קיבלנו פניות מגורמים מדיניים, לא קיבלנו פניות משר הביטחון - - -

יואל חסון: אתה אומר ששר הביטחון רק הצהיר את זה לתקשורת, הוא לא באמת עשה משהו.

<נדים עבוד: אני אומר שאנחנו לא קיבלנו - - - אני שוב אומר, לא קיבלנו פניות מרשויות הביטחון.

<נדים עבוד: אנחנו לא יוזמים הליכים כאלה, אנחנו לא מוציאים מחוץ לחוק.

<נדים עבוד: מי שמוציא מחוץ לחוק לפי החוק הוא שר הביטחון ופניות כאלה אנחנו מקבלים מרשויות הביטחון שיש להם את כל המידע ואנחנו פשוט מחווים את דעתנו המשפטית.

יואל חסון: אדוני היושב ראש, תחליט היום ותקרא להוציא את להב"ה מחוץ לחוק וזה יהיה שלב חשוב - - -

קסניה סבטלובה: איך אתה אומר שאתם לא קיבלתם?

קסניה סבטלובה: יש לי פנייה ב-3.8 - - -

<נדים עבוד: לא, אני אומר שאני לא - - -

בצלאל סמוטריץ': אני מבקש לשמוע את נציגי המשטרה.

בצלאל סמוטריץ': אותי בעיקר מטריד התיאור שהיא תיארה כאן, על קפה רולדין.

בצלאל סמוטריץ': גילוי נאות, אני יושב שם מדי פעם.

<מוטי שיף: אני קצין חקירות ממודיעין של מחוז ירושלים.

<מוטי שיף: מטבע הדברים אני לא אוכל להיכנס פה כמובן לתיקים ואירועים פרטניים.

<מוטי שיף: אני כן יכול להגיד, לפחות אני מדבר בשם משטרת מחוז ירושלים אבל זה קיים בכל מחוזות המשטרה, שיש לנו נוכחות בכל אירוע שמקיימים פעילי להב"ה ואנחנו מטפלים בכל אירוע של הפרת סדר, אלימות, תקיפה או כל עבירה פלילית שנעשית, במידה שנעשית על ידי פעילי להב"ה, כמו גם כל אזרח אחר שמבצע עבירה פלילית.

<מוטי שיף: לכל אירוע שאנחנו נקראים אנחנו מגיעים ומטפלים במלוא הרצינות.

בצלאל סמוטריץ': אתה מכיר את האירוע הזה מרולדין?

<מוטי שיף: גם בדוגמאות שאמרה חברת הכנסת רוזין, מי שעקב אחרי הדוגמאות שהיא נתנה, ברובן היה בסופן העובדה שנחקרו חשודים, חלק מהתיקים, היא אמרה, כבר נמצאים בפרקליטות, זה היא אמרה.

<מוטי שיף: גם באירוע של רולדין, אני לא נכנס לתוך התיק, אני כן יכול להגיד שבאותו אירוע שמדובר, באותו תאריך, כן יש חשודים, כן נחקרו חשודים.

<מוטי שיף: כמו שאמרתי, קשה לי ואני לא יכול בהרכב של הנוכחים פה בוועדה לפרט מעבר לזה.

<מוטי שיף: אני כן יכול להגיד שיש לנו לאורך כל התקופה, גם האחרונה, שעל זה נשאלנו, הרבה מאוד חשודים, הרבה מאוד עצורים.

<מוטי שיף: לאו דווקא מארגון להב"ה, כל מי שמבצע עבירה פלילית במדינת ישראל אנחנו מטפלים בו.

בצלאל סמוטריץ': במשפט אחד אני אבקש לקבל התייחסות שלכם על היחס בין חופש הביטוי וחובת

בצלאל סמוטריץ': כם כמשטרה להבטיח אותו לבין מה קורה כשנעבר הגבול וחופש הביטוי הזה הופך לעבירה פלילית.

עבדאללה אבו מערוף: ועוד שאלה, סליחה, ברשותך, ואין אף עצור עד תום ההליכים?

עבדאללה אבו מערוף: או שאתם משחררים ישר את כולם?

עבדאללה אבו מערוף: זו ההתייחסות שלכם?

עבדאללה אבו מערוף: תענה, אם אפשר, בבקשה.

<מוטי שיף: התשובה שלי, אני אומר, אנחנו מתייחסים לעבירות שמבצעים פעילי ארגון להב"ה כמו לכל עבירה שנעשית במדינת ישראל על פי אותם קריטריונים.

<מוטי שיף: אנחנו חוקרים אנשים, אנחנו עוצרים ובמקרים המתאימים אנחנו בהחלט הולכים לבית משפט ומבקשים בקשה לעצור אותו עד תום ההליכים ומגישים כתבי אישום.

<מוטי שיף: לגבי חופש הביטוי, אנחנו כפופים ואנחנו משרתים את החוק.

<מוטי שיף: ביטויים שנקבעו כבר בחוק ובפסיקה שהם מהווים עבירה פלילית, כמובן שאנחנו אוכפים אותם - - -

בצלאל סמוטריץ': חבר הכנסת אבו מערוף, בבקשה.

עבדאללה אבו מערוף: היו מקרים, אני שאלתי, זה שאתם עושים את העבודה שלכם אני מבין וזה מובן מאליו, אבל היו מקרים שהם נעצרו בבית משפט עד תום ההליכים או לא היה אף מקרה כזה, לפי הבקשה שלכם?

<מוטי שיף: על איזה אירוע אדוני מדבר?

עבדאללה אבו מערוף: בכלל.

עבדאללה אבו מערוף: כמה אירועים.

עבדאללה אבו מערוף: אתה אמרת שאתם הולכים לבית משפט ויש לכם מקרים שהגשתם כתבי אישום וזה לבית המשפט, אז היו מקרים בפועל שבית המשפט החליט לעצור במעצר עד תום ההליכים או לא?

עבדאללה אבו מערוף: או שהייתה לכם בקשה כזאת, אתם ביקשתם מעצר עד תום הליכים?

עבדאללה אבו מערוף: הייתה לכם בקשה כזאת?

<מוטי שיף: אני אומר שוב לאדוני, יש לנו הרבה - - -

עבדאללה אבו מערוף: לא, תענה, היו לכם בקשות כלשהן, לפחות בקשה אחת שביקשתם מישהו ספציפי שייעצר עד תום ההליכים?

<מוטי שיף: על איזה אירוע אדוני מדבר?

עבדאללה אבו מערוף: על האירוע - - -

<מוטי שיף: אם יש, אדוני, אירוע חמור - - - קודם כל לא בהכרח זה מתקשר לפעיל.

<מוטי שיף: אם יש לנו אירוע, תקיפה חמורה, מכל סוג שהוא, אז בוודאי אנחנו מבקשים מהפרקליטות להגיש בקשה למעצר עד תום ההליכים ובית המשפט נעתר או לא נעתר.

עבדאללה אבו מערוף: ואתה חושב, בכל האירועים שהיו וכאן שמעתם עליהם, לא היה אף אירוע כזה שמצדיק מעצר עד תום ההליכים?

<מוטי שיף: אני לא אמרתי ש - - - בכל אירוע פרטני - - -

עבדאללה אבו מערוף: אז אני אומר לך, בבקשה, בדקתם כל אירוע פרטני?

<מוטי שיף: אני עוד פעם אומר, אני לא יודע על איזה אירוע אדוני מדבר.

עבדאללה אבו מערוף: כנראה שאתה לא שמעת מה חברת הכנסת מיכל רוזין גם הקריאה, כמה אירועים.

יואל חסון: מה שהיה בבית הקפה.

קסניה סבטלובה: ברולדין.

<מוטי שיף: בבית הקפה, אני לא יודע.

יואל חסון: אתה לא מכיר את האירוע?

מיכל רוזין: האם זה נכון שמורחקים הנערים הערבים שנפגעים במקום להרחיק את הנערים שפוגעים?

מיכל רוזין: זה עולה מכל העדויות, האם זה נכון שעובדי בית הקפה הורחקו הם במקום להרחיק את הפעילים האלימים?

מיכל רוזין: זו השאלה כלפי המשטרה, מה אתם עושים להרגיע את הרחובות.

<מוטי שיף: אז אני אמרתי קודם, כשגברתי הייתה בחוץ, שאנחנו בנוכחות פה בחדר - - -

מיכל רוזין: גברתי סולקה החוצה, היא לא הייתה בחוץ מרצונה.

בצלאל סמוטריץ': הוצאה בהתאם לתקנון.

עיסאווי פריג': בצלאל, אתה רושם אותי?

בצלאל סמוטריץ': יש לנו עשר דקות לדיון ואני רוצה גם לתת לאחרים לדבר היום, עם כל הכבוד.

עיסאווי פריג': מה אחרים?

עיסאווי פריג': אנחנו - - -

בצלאל סמוטריץ': לא, יש פה המון ארגונים שבאו, הם מבקשים לדבר ואני רוצה לתת - - -

עיסאווי פריג': - - -

יואל חסון: המסקנה של הדיון הזה מאוד ברורה, הוועדה הזאת תחליט היום להוציא מחוץ לחוק - - -

מיכל רוזין: בדיוק.

בצלאל סמוטריץ': יואל, זה ממש בסמכותה.

מיכל רוזין: אנחנו יכולים להמליץ ליועץ המשפטי לממשלה.

יואל חסון: זה מה שרוב חברי הכנסת החליטו.

בצלאל סמוטריץ': חברת הכנסת סבטלובה.

עיסאווי פריג': - - -

בצלאל סמוטריץ': עיסאווי, אנחנו שמחים שבאת - - -

עיסאווי פריג': אתה מזמין אותם לכאן ואתה אומר לי עשר דקות?

יואל חסון: צריך למחוק לו את החיוך - - -

בצלאל סמוטריץ': נציג המשטרה, יש לך עוד מה לומר?

בצלאל סמוטריץ': אתם רוצים להשלים עוד משהו?

מיכל רוזין: אתה יכול לענות לשאלתי?

עיסאווי פריג': זה ביזיון - - -

מיכל רוזין: עיסאווי, הוא עונה לשאלתי.

<מוטי שיף: מה שאמרתי כשגברתי הייתה בחוץ שאנחנו לא יכולים בנוכחות שקיימת פה באולם לענות על תיקים ספציפיים.

<מוטי שיף: אמרנו אמירה כללית - - -

מיכל רוזין: אני שאלתי שאלה כללית, לא ספציפית, יש לי עוד עמוד שלם עם מקרים.

מיכל רוזין: שאלתי שאלה כללית, האם המדיניות היא הרחקת הנפגעים במקום הפוגעים?

<מוטי שיף: חד משמעית לא.

<מוטי שיף: חד משמעית - - -

קסניה סבטלובה: אבל זה מה שקורה בפועל.

בצלאל סמוטריץ': תודה.

בצלאל סמוטריץ': קיבלנו תשובה.

עיסאווי פריג': הממצאים בשטח מוכיחים - - -

מיכל רוזין: שני עמודים מלאים בדוגמאות שבהן הורחקו הערבים ולא היהודים.

בצלאל סמוטריץ': קיבלנו תשובה.

בצלאל סמוטריץ': חבר הכנסת פריג', אתה לא יכול - - -

עיסאווי פריג': אתה מזמין ביזיון כזה לכנסת ואתה אומר לי - - -

בצלאל סמוטריץ': תשמע, אם היית בא בזמן ב-10:00 יכולת לדבר על הביזיון.

בצלאל סמוטריץ': מי שבא בעשרה ל-11:00 שלא ידבר על ביזיון.

בצלאל סמוטריץ': כן, חברת הכנסת סבטלובה.

קסניה סבטלובה: אז קודם כל אני מברכת על הדיון הזה, זה דיון חשוב שבאמת צריך להיערך, רק שמה מפריע לי בו?

קסניה סבטלובה: מפריע לי בו הנוכחות של נציגי להב"ה פה.

קסניה סבטלובה: הם לא צריכים להיות בכנסת, אני פניתי ליושב ראש הכנסת יולי אדלשטיין בבקשה לא להכניס את בנצי גופשטיין, יו"ר להב"ה, לבניין הכנסת.

קסניה סבטלובה: זה ביזיון של הכנסת, זה ביזיון לדמוקרטיה הישראלית.

קסניה סבטלובה: אפשר לדבר על להב"ה, לא חייבים להזמין אותו לכאן.

קסניה סבטלובה: כמו שגם מדברים על מסיתים אחרים ויש רבים כאלה, לא חייבים להזמין אותם כדי שיחזרו שוב על דברי ההסתה - - -

מיכל רוזין: אנחנו מדברים על טרור בלי להזמין את הטרוריסטים.

קסניה סבטלובה: על דברי הליבוי, על דברי הטרור שהם מפיצים.

קסניה סבטלובה: אני הייתי בעצמי לא מזמן בשוק מחנה יהודה, הסתובבתי שם ומה אני ראיתי?

קסניה סבטלובה: יהודים וערבים ששומרים על דו קיום.

קסניה סבטלובה: בקושי רב, בעדינות, יושבים שם וככה מנסים לדבר אחד עם השני בשקט, בעדינות, ומי מגיע?

קסניה סבטלובה: חברים מלהב"ה מגיעים.

בצלאל סמוטריץ': מתי היית?

בצלאל סמוטריץ': אני הייתי שם לאחרונה ובעיקר ראיתי שוק ריק כי אנשים מפחדים לבוא.

קסניה סבטלובה: חברים מלהב"ה מגיעים, הנוער של להב"ה מגיע.

קסניה סבטלובה: אני צילמתי אותם והעברתי את התמונות למשטרה.

מיכל רוזין: השוק ממש לא ריק, המסעדות מלאות.

קסניה סבטלובה: - - - איך הם זורעים שנאה, מטילים אימה.

עיסאווי פריג': - - -

קסניה סבטלובה: לא, אל תפריע לי עכשיו.

עיסאווי פריג': אני אפריע, אם צריך אני אדבר.

קסניה סבטלובה: לא, אל תפריע לי, עיסאווי.

קסניה סבטלובה: אני אומרת שאנחנו לא יכולים - - -

בצלאל סמוטריץ': אתה מפריע לה, עיסאווי.

קסניה סבטלובה: אני אומרת שאנחנו לא יכולים לאפשר נוכחות של גורמים כאלה, בטח ובטח כשאנחנו מדברים על ארגון שהוא בכלל לא קיים בנוכחות, אין עמותה.

קסניה סבטלובה: למה אתה לא נרשם כעמותה אם אתה ארגון חוקי כמו שאתה טוען?

מיכל רוזין: יש לו עמותות שמקבלות כסף מהמדינה.

קסניה סבטלובה: יש עמותות אין ספור, אבל הן קשורות אליו ב - - -

מיכל רוזין: שמנצלות קטינים וקטינות - - -

בצלאל סמוטריץ': מיכל.

קסניה סבטלובה: אז את זה אני בדיוק ביקשתי ואני אומרת שזו אוזלת ידה של המשטרה ושל משרד המשפטים.

קסניה סבטלובה: אני הפניתי את הפנייה שלי ב-3 באוגוסט וכתבתי גם ליועץ המשפטי לממשלה וגם למשרד המשפטים וגם למשטרת ישראל להוציא את ארגון להב"ה מחוץ לחוק.

קסניה סבטלובה: עד עכשיו לא קיבלנו התייחסות.

קסניה סבטלובה: זה לא דבר שמקובל - - -

<קריאה: משרד המשפטים - - -

בצלאל סמוטריץ': משרד המשפטים ענה לזה, אתה לא צריך לענות.

בצלאל סמוטריץ': משרד המשפטים ענה.

קסניה סבטלובה: כמה חודשים צריכים לעבור עד שחבר כנסת מקבל תשובה לפנייה שלו?

בצלאל סמוטריץ': קסניה, תודה.

קסניה סבטלובה: וכל הזמן הזה אנחנו רואים שאלה שהם חברים בארגון להב"ה, שבדרך כלל אלה ילדים שמנצלים אותם.

קסניה סבטלובה: אתם לא מבינים מה הולך פה, אלה ילדים שלוקחים אותם ממשפחות מצוקה, שמנצלים אותם ומשסים אותם ומלמדים אותם שנאה, שוטפים להם את המוח - - -

בצלאל סמוטריץ': תודה.

בצלאל סמוטריץ': חברת הכנסת סבטלובה, אנחנו מוכרחים לסיים.

קסניה סבטלובה: ונותנים להם להשתלח בעוברי אורח, באנשים - - -

בצלאל סמוטריץ': חברת הכנסת רחל עזריה, ממש שתי דקות.

קסניה סבטלובה: אי אפשר שהדבר הזה יימשך.

קסניה סבטלובה: אני דורשת שעכשיו תוציא את בנצי גופשטיין מחוץ לכנסת.

בצלאל סמוטריץ': תודה.

עיסאווי פריג': בצלאל, אני רוצה - - -

רחל עזריה: רגע, זכות הדיבור אצלי עכשיו.

רחל עזריה: הסיפור הוא מאוד פשוט, מרכז ירושלים הפך להיות מאזור שנעים להסתובב בו לאזור שלא נעים להסתובב בו.

רחל עזריה: אני מדברת עוד הרבה לפני גל הטרור, הסיפור הוא לא זה, הסיפור הוא מה ארגון להב"ה עושה כל יום חמישי בערב במרכז העיר ירושלים.

רחל עזריה: עכשיו אני מדברת כסגנית ראש עיריית ירושלים לשעבר וכירושלמית בהווה.

רחל עזריה: העניין הזה שהפכתם את ירושלים, את מרכז העיר, למקום שלא נעים לאף אחד להסתובב בגלל שמרגישים את השנאה, זה הדבר שאתה צריך לשאול את עצמך וזה הדבר שהמשטרה צריכה - - -

מיכל רוזין: לא רק שלא נעים, רחל - - -

רחל עזריה: שנייה, אני מדברת עכשיו.

רחל עזריה: זה הדבר שהמשטרה צריכה לשאול את עצמה, כי אתם צריכים לשמור על בטחון הציבור ובטחון הציבור זה לא רק אחרי שיש אירוע לדעת לעצור את החשודים ולחקור ולשחרר.

רחל עזריה: בטחון הציבור לדאוג שמרכז ירושלים יהיה מקום נעים ורגוע וזה לא המצב עכשיו.

רחל עזריה: אתם יודעים מה?

רחל עזריה: אני כבר פגשתי אתכם, את משטרת מרכז העיר ירושלים, בסיפור מאוד דומה בשכונה אחרת, עם אוכלוסייה אחרת ואתם לא נכנסים בסיפור אף פעם עד שהדברים לא מתפוצצים.

רחל עזריה: מבחינת

רחל עזריה: כם אתם כאילו מנהלים את הסיטואציה, מנהלים את הסיטואציה המורכבת ואתם באים לפה לדיון ואומרים 'אנחנו לא יכולים לומר' ו'כן יכולים לומר', אבל גם זה הולך להתפוצץ ואז אתם לא תוכלו לומר שום דבר.

בצלאל סמוטריץ': תודה.

רחל עזריה: אני נאבקתי ופגשתי את אותם אנשים במאבק נגד הדרת נשים.

רחל עזריה: אתם לא רציתם להיכנס לשכונות החרדיות כי פחדתם, כי לא רציתם להתעסק עם האנשים שמורכב לכם משפטית להתעסק איתם.

רחל עזריה: זה המצב פה ויש פה סיטואציה מורכבת, אבל אם אתם לא תטפלו בזה זה הולך להתפוצץ לכולנו בפרצוף.

רחל עזריה: מרכז העיר ירושלים, אנחנו מתמודדים עם אוכלוסיות מגוונות וזה תמיד מורכב - - -

מיכל רוזין: רחל, מה עושה עיריית ירושלים?

מיכל רוזין: היית סגנית ראש העיר, מה עושה ראש העיר?

רחל עזריה: אם אתם לא תטפלו בזה זה עניין - - -

מיכל רוזין: מה עושה ראש העיר ירושלים נגדם?

מיכל רוזין: מה ראש העיר ירושלים עושה נגד האלימות - - -

רחל עזריה: - - -אם אתם לא תטפלו בזה, אתם תמצאו את עצמכם בבג"צים על העניין הזה.

רחל עזריה: תודה.

מיכל רוזין: מה ראש העיר ירושלים עושה כדי למנוע את האלימות הזאת?

מיכל רוזין: מה ראש העיר ירושלים עושה כדי להפסיק את המסורת - - -

רחל עזריה: אני לא פה בתפקיד סגנית ראש העיר.

רחל עזריה: אם את רוצה לדעת, ה - - -

מיכל רוזין: מה עושה ראש העיר ירושלים?

רחל עזריה: את לא רוצה - - -

מיכל רוזין: הוא צריך להגיע לפה, הוא צריך להביא לפה נציגים כדי לתת תשובות מה העירייה עושה.

בצלאל סמוטריץ': חברת הכנסת רוזין - - -

רחל עזריה: עכשיו את עושה פופוליזם זול ואת לא מוכנה בכלל לקבל תשובות.

מיכל רוזין: זה לא פופוליזם, יש פניות רבות לעירייה - - -

רחל עזריה: אין בעיה - - -

עיסאווי פריג': אתה מבזה את המקום הזה.

בצלאל סמוטריץ': אני מבקש, עיסאווי - - -

עיסאווי פריג': אתה - - - ואתה שותף לזה ש - - -

בצלאל סמוטריץ': אני מבקש לתת - - -

יואל חסון: בואו נגיע להצעת החלטה.

יואל חסון: מספיק.

קסניה סבטלובה: די, די.

עיסאווי פריג': לא די, אני אגיד את זה, שהוא ישמע אותה.

יואל חסון: בואו נגיע להצעת החלטה.

בצלאל סמוטריץ': אני רוצה לתת, בבקשה, לשני נציגי ציבור לדבר.

מיכל רוזין: אנחנו רוצים להציע בשם רוב חברי הכנסת הצעת החלטה, להמליץ ליועץ המשפטי לממשלה להוציא את הארגון מחוץ לחוק.

בצלאל סמוטריץ': מיכל, אני אוציא אותך שוב.

עיסאווי פריג': תראה איזה חיוך.

עיסאווי פריג': תראה איזה חיוך ממזרי.

בצלאל סמוטריץ': עיסאווי, אני קורא אותך לסדר פעם ראשונה.

מיכל רוזין: זה מה שנקרא הטלת אימה.

בצלאל סמוטריץ': אני מבקש לתת עכשיו למיכל אמזלג - - -

קסניה סבטלובה: זה נקרא הטלת אימה, זה להטיל אימה, לא בכנסת.

בצלאל סמוטריץ': קסניה, את דיברת, זה לא יפה.

עיסאווי פריג': - - -אתה מאיים עלינו?

עיסאווי פריג': באמת.

בצלאל סמוטריץ': חבר הכנסת פריג', אני אוציא אותך.

עיסאווי פריג': מה זה?

עיסאווי פריג': אני לא - - - להערות שלך.

עיסאווי פריג': את ההערות שלך תגידי לאיש הזה.

יואל חסון: אבל די לצעוק.

עיסאווי פריג': האיש הרע - - -

בצלאל סמוטריץ': חבר הכנסת פריג', אני קורא אותך לסדר פעם שנייה.

בצלאל סמוטריץ': בואי תשבי רגע ליד המיקרופון, תנסי בבקשה ממש בדקה-שתיים קצר קצר.

בצלאל סמוטריץ': היא צריכה לדבר.

בצלאל סמוטריץ': רק בקצרה, בבקשה?

בצלאל סמוטריץ': כי אנחנו צריכים לסכם את הדיון.

<מיכל אמזלג: שלום, אני מיכל אמזלג, אני תלמידה בבית הספר הדו לשוני.

<מיכל אמזלג: בית הספר שלי לפני בערך שנה הוצת על ידי פעילים בארגון להב"ה.

<מיכל אמזלג: אני מרגישה שהארגון הזה לא סיכן אותנו בפעם הראשונה, בפעם הזאת, אני מרגישה את זה כירושלמית כל יום כמעט, כשאני מסתובבת באזור הזה, יש פה קהילות מאורגנות שאחראיות על לעשות פחד - - -

מיכל רוזין: תקשיב לה.

מיכל רוזין: אתה צריך להקשיב לה.

עיסאווי פריג': מעניין אותו בכלל?

<מיכל אמזלג: להפחיד ולהסית נגדי ונגד חברים שלי ונגד הקיום שלנו, הקיום המשותף של בית הספר שלי והחברוּת שלנו ואני מרגישה שאין מקום שארגון כזה יהיה חוקי.

בצלאל סמוטריץ': תודה רבה.

בצלאל סמוטריץ': חבר'ה, לא מוחאים כפיים בדיון - - -

מיכל רוזין: זה היה יותר חשוב מהכול.

מיכל רוזין: הילדה הזאת הייתה יותר חשובה מכולנו.

עבדאללה אבו מערוף: מיכל, למה עיכבו לך את הכניסה לכנסת?

בצלאל סמוטריץ': תודה רבה.

בצלאל סמוטריץ': יוסי סעידוב, דובר ארגון תג מאיר.

עבדאללה אבו מערוף: לא, זה חשוב.

בצלאל סמוטריץ': אני מבקש ממש קצר, כי אנחנו צריכים לסיים את הדיון.

עבדאללה אבו מערוף: בקושי הכניסו אותה.

<יוסי סעידוב: תודה.

<יוסי סעידוב: תג מאיר זו קואליציה של ארגונים שפועלת בשם ערכי היהדות ולא בשם ערכים מעוותים ומסולפים כמו שארגון להב"ה פועל בהם.

<יוסי סעידוב: אנחנו מאמינים שהשמירה על זכויות המיעוט היא חלק מהותי בעם ישראל, גם בגלל היותנו מיעוט, גם בגלל שאנחנו מצווים על כך בתורה לפחות 36 פעמים.

<יוסי סעידוב: העובדה שלהב"ה פועלת ברחובות ירושלים וברחובות ערים נוספות היא חלק ממערך שלם של רוח גבית לטרור יהודי שלצערנו מערכות האכיפה בישראל נותנות.

<יוסי סעידוב: צריך לזכור שרק אתמול אמר שר הביטחון שאנחנו יודעים מי הם הרוצחים של בני משפחת דוואבשה, אך הם לא עומדים לדין, רבנים שכותבים ספרים המעודדים הריגת לא יהודים חפים מפשע מסתובבים חופשי וממשיכים להפיץ את משנתם, אנשים יהודים שמכים ערבים חפים מפשע ברחובות ירושלים וברחובות ישראל לא נחקרים ולא מועמדים לדין.

<יוסי סעידוב: הפעילות של להב"ה היא פעילות שטח קיצונית שמקבלת את רוח המפקד מלמעלה.

<יוסי סעידוב: אנחנו קוראים לרשויות האכיפה בישראל לטפל, לשמור על החוק, לשמור על אזרחי ישראל ולהפסיק את ההשתוללות הזאת שכבר הביאה לשני מסעות רצח.

בצלאל סמוטריץ': תודה.

בצלאל סמוטריץ': מר גופשטיין, זכות התגובה.

<קריאה: רגע, מה איתנו?

מיכל רוזין: סליחה, סליחה, יש פה ארגונים שנרשמו לפני שבועיים והוא הגיע רק היום, באמת.

איציק שמולי: זה לא יהיה.

איציק שמולי: זה לא יהיה.

מיכל רוזין: מה לעשות, תצטרכו לשמוע את כל הארגונים - - -

איציק שמולי: זה לא יהיה הדבר הזה.

איציק שמולי: זה לא יהיה, הוא לא ידבר.

בצלאל סמוטריץ': אני אוציא - - -

איציק שמולי: הוא לא ידבר.

מיכל רוזין: אנחנו לא ניתן לו לדבר.

איציק שמולי: הוא לא ידבר.

איציק שמולי: אתה לא תדבר פה - - -

בצלאל סמוטריץ': חבר הכנסת פריג' - - -

מיכל רוזין: אנחנו לא ניתן לו פה לדבר.

מיכל רוזין: אתה טרוריסט, גזען, אלים, ואנחנו לא ניתן לך לדבר.

מיכל רוזין: אתה יכול להגיד עד מחר - - -

איציק שמולי: אתה יכול לצאת החוצה, אתה לא מדבר.

איציק שמולי: החוצה.

איציק שמולי: אתה לא יכול לדבר.

עבדאללה אבו מערוף: החוצה.

עבדאללה אבו מערוף: החוצה.

מיכל רוזין: אתה לא תדבר פה.

מיכל רוזין: הדמוקרטיה צריכה להגן על עצמה.

בצלאל סמוטריץ': - - - פעם ראשונה - - -

מיכל רוזין: אתה פושע שצריך להיות בכלא.

מיכל רוזין: אתה פושע, אתה צריך לשבת בכלא.

בצלאל סמוטריץ': חבר הכנסת שמולי, פעם שנייה.

בצלאל סמוטריץ': חבר הכנסת שמולי, פעם שלישית.

בצלאל סמוטריץ': תוציא אותם.

קסניה סבטלובה: לא ניתן לגזען לדבר.

בצלאל סמוטריץ': אי אפשר לנהל דיון ככה.

בצלאל סמוטריץ': קראתי, אתם לא שומעים.

קסניה סבטלובה: לא ניתן לגזען לדבר.

קסניה סבטלובה: לא ניתן ל - - -

בצלאל סמוטריץ': חבר הכנסת פריג', זה לא בסדר, אתה - - - אנחנו נלך - - - זה לא בסדר, בלי אלימות.

בצלאל סמוטריץ': בלי אלימות.

עיסאווי פריג': אתה שותף לזה, אתה גם - - - (חבר הכנסת יואל חסון יוצא ממליאת הוועדה) (חבר הכנסת עיסאווי פריג' יוצא ממליאת הוועדה)

קסניה סבטלובה: אני מבקשת מכל הקהל לצאת החוצה, להחרים את להב"ה.

קסניה סבטלובה: מחרימים את להב"ה עכשיו.

עבדאללה אבו מערוף: אין במה לניאונאצים.

עבדאללה אבו מערוף: אין במה לגזענים.

עבדאללה אבו מערוף: אין במה לחלאת בני אדם.

עבדאללה אבו מערוף: אין במה לנאצים כאן בכנסת.

עבדאללה אבו מערוף: אין במה לנאצים בכנסת.

קסניה סבטלובה: החוצה, שידבר עם עצמו ועם סמוטריץ'.

קסניה סבטלובה: אין לנו מקום לדבר איתו.

בצלאל סמוטריץ': אני אתן לדבר למי - - -

איציק שמולי: מה קורה לך?

איציק שמולי: אתה לא יכול לתת לו לדבר.

בצלאל סמוטריץ': מיכל, אתם דיברתם פה, מיכל 90% מהדיון - - -

מיכל רוזין: - - - הגיעו לוועדה ולא נתנו להם לדבר.

מיכל רוזין: עשרה ארגונים שלא - - -

רחל עזריה: אם אתה לא יכול לנהל את הוועדה הזו אז אל תנהל את הישיבה.

בצלאל סמוטריץ': מיכל, תצאי בבקשה.

בצלאל סמוטריץ': (חברת הכנסת מיכל רוזין יוצאת ממליאת הוועדה)

איציק שמולי: אתה לא יכול לדבר.

בצלאל סמוטריץ': איציק, היה כאן דיון - - -

איציק שמולי: בצלאל, מה קרה לך?

קסניה סבטלובה: כל הציבור, אני מבקשת שתצאו ותחרימו את להב"ה.

קסניה סבטלובה: אין פה שום מקום ללהב"ה לדבר.

קסניה סבטלובה: אין לך שום מקום ללהב"ה לדבר - - - אתה גזען.

בצלאל סמוטריץ': קסניה, אל תתחילו לנהל את הדיון.

בצלאל סמוטריץ': תצאו החוצה, בבקשה.

קסניה סבטלובה: אין לו זכות דיבור.

קסניה סבטלובה: אין לך זכות דיבור.

קסניה סבטלובה: אנחנו לא נשב ביחד - - -

רחל עזריה: כנראה שלחבר הכנסת שיושב - - -

בצלאל סמוטריץ': תצאו החוצה, בבקשה.

בצלאל סמוטריץ': קסניה, תצאו בבקשה החוצה.

קסניה סבטלובה: אנחנו לא נשב ביחד עם - - -

בצלאל סמוטריץ': כן.

בצלאל סמוטריץ': תצאו החוצה.

בצלאל סמוטריץ': אל תתחילו לנהל את הדיון.

בצלאל סמוטריץ': יש לי עוד דקה לדיון.

תמר זנדברג: כשמוזמן קורא לחבר כנסת מחבל ועדיין הוא יושב פה - - -

בצלאל סמוטריץ': אני אשמע שמישהו קורא לחבר כנסת מחבל הוא ייצא מכאן באותו רגע - - -

תמר זנדברג: ואתה יושב פה ונותן לזה לגיטימציה.

תמר זנדברג: מה זה אם אני אשמע?

תמר זנדברג: הוא צועק את זה.

תמר זנדברג: הוא לא לוחש.

בצלאל סמוטריץ': אם אני אשמע שמישהו קורא - - - אם אני אשמע ש - - -

איציק שמולי: הוא צריך לצאת החוצה, הוא לא יכול לדבר.

בצלאל סמוטריץ': יש פה דיון שבמשך שעה התנהל בכיוון אחד.

תמר זנדברג: הוא לא יכול לקרוא לחבר כנסת - - -

איציק שמולי: הוא לא יכול לדבר.

בצלאל סמוטריץ': אין שום לגיטימציה לא לתת למישהו לשמוע.

בצלאל סמוטריץ': סדרנים, תשליטו כאן סדר, אני רוצה לגמור את הדיון.

בצלאל סמוטריץ': תוציאו החוצה מי שצריך לצאת החוצה.

איציק שמולי: הוא לא יכול לדבר.

בצלאל סמוטריץ': חברים, מי שעכשיו יתפרע ייצא החוצה.

איציק שמולי: הוא לא יכול לדבר.

איציק שמולי: בצלאל, מה קורה - - -

בצלאל סמוטריץ': איציק, קראתי אותך פעמיים.

איציק שמולי: זה לא משנה.

איציק שמולי: הוא לא יכול לדבר.

איציק שמולי: מה קורה לך?

איציק שמולי: הוא קרא לחבר כנסת מחבל, אתה שומע את זה?

בצלאל סמוטריץ': אם אני אשמע שהוא קרא לחבר כנסת מחבל - - -

איציק שמולי: הוא אמר את זה הרגע.

עבדאללה אבו מערוף: הוא לא ידבר.

איציק שמולי: מה קורה לך?

איציק שמולי: מה, אתה נורמלי?

בצלאל סמוטריץ': אני - - - לשמוע.

רחל עזריה: לשמוע מוזמן קורא לחבר כנסת מחבל?

איציק שמולי: זה לא יכול להיות, פשוט לא יכול להיות - - -

בצלאל סמוטריץ': - - - למוזמן לומר - - -

עבדאללה אבו מערוף: בצלאל, אתה לא מבין - - -

איציק שמולי: הוא לא ידבר.

בצלאל סמוטריץ': אין דבר כזה.

בצלאל סמוטריץ': אין דבר כזה במדינה דמוקרטית.

עבדאללה אבו מערוף: יש דבר כזה, במצב הזה יש דבר כזה, אסור לו לדבר.

איציק שמולי: אם הוא אומר לחבר כנסת מחבל הוא לא ידבר.

בצלאל סמוטריץ': ואני אלחם כדי שהוא ידבר.

עבדאללה אבו מערוף: אנחנו לא שמה.

זוהיר בהלול: הוא כינה חבר כנסת מחבל.

<קריאה: הוא גם לא הכחיש.

בצלאל סמוטריץ': יואל, תצא החוצה.

איציק שמולי: הוא לא יכול לדבר.

זוהיר בהלול: הוא לא ידבר.

בצלאל סמוטריץ': רחל, אני קורא אותך לסדר פעם ראשונה.

רחל עזריה: אתה - - -

בצלאל סמוטריץ': פעם שנייה.

בצלאל סמוטריץ': תמר, אני קורא אותך לסדר פעם שלישית.

בצלאל סמוטריץ': צאי בבקשה.

תמר זנדברג: - - - לחבר כנסת מחבל?

תמר זנדברג: אני שואלת אותך.

בצלאל סמוטריץ': לא - - -

זוהיר בהלול: הוא לא ידבר, סמוטריץ'.

בצלאל סמוטריץ': לא באלימות.

בצלאל סמוטריץ': (חברת הכנסת תמר זנדברג יוצאת ממליאת הוועדה)

איציק שמולי: זה פשוט לא יאומן מה שקורה פה.

זוהיר בהלול: הוא לא ידבר.

זוהיר בהלול: הוא אמר 'מחבל', הוא כינה חבר כנסת 'מחבל'.

בצלאל סמוטריץ': אם אני אשמע אותו מכנה מחבל הוא יעוף החוצה באותה שנייה.

זוהיר בהלול: הוא אמר מחבל.

בצלאל סמוטריץ': נכון לרגע זה.

רחל עזריה: אז תבדוק בהקלטה ואתה תראה את זה.

זוהיר בהלול: הוא אמר מחבל.

רחל עזריה: תבדוק בהקלטות.

בצלאל סמוטריץ': נכון לרגע זה הוא קיבל רשות דיבור והוא ידבר.

רחל עזריה: בצלאל, כבוד היו"ר, זה כבוד הבית שלנו.

רחל עזריה: זה כבוד הבית הזה.

זוהיר בהלול: הוא לא ידבר.

רחל עזריה: - - - מאורח לדבר ככה - - - אז אני מבקשת - - -

בצלאל סמוטריץ': מי שלא רוצה לשמוע מוזמן - - -

רחל עזריה: אבל זה לא עניין של לא רוצה לשמוע.

רחל עזריה: לא.

רחל עזריה: סליחה - - -

זוהיר בהלול: אחרי שהוא כינה חבר כנסת מחבל הוא לא ידבר.

רחל עזריה: כשאתה אמרת דברים הרבה יותר עדינים על נשים אתה התנצלת, אז שיתנצל.

בצלאל סמוטריץ': יכול להיות שהוא יתנצל, תנו לו לדבר.

רחל עזריה: אז אני מבקשת שהתנאי יהיה שהוא יתנצל.

זוהיר בהלול: תבקש ממנו שיתנצל.

זוהיר בהלול: שאלת אותו אם הוא אמר.

זוהיר בהלול: תשאל אותו אם הוא אמר, אם הוא כינה אותו מחבל.

רחל עזריה: אתה לא יכול לתת לאורח לבוא ולהתייחס ככה לחברי כנסת.

רחל עזריה: אתה לא יכול.

בצלאל סמוטריץ': אני מבקש - - -

זוהיר בהלול: אבל תשאל אותו.

רחל עזריה: שיתנצל.

רחל עזריה: קודם כל שיתנצל.

בצלאל סמוטריץ': רחל, אני קורא אותך לסדר פעם שנייה.

רחל עזריה: תפסיק עם זה כבר.

רחל עזריה: קודם כל שיתנצל.

רחל עזריה: אף אחד - - -

בצלאל סמוטריץ': אני מכיר את הטקטיקה הזאת.

רחל עזריה: סליחה, אף יו"ר - - - אין פה טקטיקה.

בצלאל סמוטריץ': רחל, אני קורא אותך לסדר פעם שלישית.

רחל עזריה: אף יו"ר ועדה לא מאפשר לאורח לדבר ככה לח"כ.

רחל עזריה: (חברת הכנסת רחל עזריה יוצאת ממליאת הוועדה)

בצלאל סמוטריץ': אני לא שמעתי אותו מדבר, כי אתם צועקים.

זוהיר בהלול: אבל אתה יכול לשאול אותו.

דב חנין: אני מייעץ לך לבדוק את הפרוטוקול - - -

בצלאל סמוטריץ': מר גופשטיין, יש לך שתי דקות לדבר.

זוהיר בהלול: אבל תשאל אותו אם הוא כינה אותו מחבל.

איציק שמולי: היושב ראש, אתה איבדת שליטה על הדיון הזה והדיון הזה לא יכול להמשיך להתקיים.

בצלאל סמוטריץ': חבר הכנסת בהלול - - -

איציק שמולי: וזה הכול.

בצלאל סמוטריץ': איציק - - -

איציק שמולי: הוא לא יכול לדבר פה.

דב חנין: יש דברים שלא נאמרים בכנסת.

דב חנין: יש מסגרת שהיא לא רק הכבוד - - -

בצלאל סמוטריץ': חבר הכנסת חנין, אתה לא יכול לבוא בדקה האחרונה של הדיון ואז לנהל את הדיון.

בצלאל סמוטריץ': תבוא בזמן, אם זה אכפת לך באמת תבוא בזמן.

דב חנין: אני אבוא בזמן שאני רוצה ואני אדבר מתי שאני רוצה.

בצלאל סמוטריץ': אז זה לא מעניין אותך.

בצלאל סמוטריץ': אני צריך לסיים את הדיון - - -

איציק שמולי: גם לראאד סאלח היית נותן לדבר פה?

איציק שמולי: היית נותן לו לדבר פה?

בצלאל סמוטריץ': חבר הכנסת איציק שמולי, אם היה דיון - - -

איציק שמולי: לטרוריסט אחר, מהצד הערבי, היית נותן לדבר פה?

איציק שמולי: על מה אתה מדבר?

בצלאל סמוטריץ': איציק, אם היה דיון - - -

איציק שמולי: בשם חופש הביטוי?

בצלאל סמוטריץ': איציק, אם היה כאן דיון בעניינו של אדם ספציפי ובמשך שעה כולם היו תוקפים אותו, הייתי בוודאי נותן לו להשמיע את דברו, נקודה.

איציק שמולי: הוא לא היה צריך להיות פה.

זוהיר בהלול: אבל תשאל אותו - - -

בצלאל סמוטריץ': זוהיר, אני לא - - -

זוהיר בהלול: אם הוא כינה אותו מחבל.

בצלאל סמוטריץ': חבר הכנסת בהלול, אני לא מוכן לזה.

זוהיר בהלול: סמוטריץ', תשאל אותו.

זוהיר בהלול: תשאל אותו, שיתנצל.

בצלאל סמוטריץ': אני לא מוכן לזה.

זוהיר בהלול: אבל תשאל אותו.

בצלאל סמוטריץ': מר גופשטיין, בבקשה.

<בן ציון גופשטיין: תודה.

<בן ציון גופשטיין: יושבים פה חברי כנסת שצעקו עליי נאצי, צעקו עליי דאעש, צעקו עליי טרוריסט, אותם חברי כנסת שאמרו שהם מגנים רצח אזרחים, כלומר שהם לא מגנים רצח חיילים.

<בן ציון גופשטיין: והם מדברים איתי על דמוקרטיה, מנסים לסתום לי את הפיות.

<בן ציון גופשטיין: הם יוצאים ואני שמח שהם יוצאים, יכול להיות שהם צריכים בכלל - - -

איציק שמולי: אנחנו לא ניתן לך את התענוג הזה, אנחנו לא נצא מפה.

בצלאל סמוטריץ': לא, אתה לא תגיד דברים כאלה.

בצלאל סמוטריץ': איציק, לא להפריע לו, אני רוצה לסיים את הדיון.

איציק שמולי: אנחנו לא ניתן לך את התענוג הזה.

איציק שמולי: אתה צריך להתבייש.

בצלאל סמוטריץ': חבר הכנסת שמולי, אני רוצה לסיים את הדיון.

איציק שמולי: אתה צריך להתבייש שאתה מדבר ככה.

איציק שמולי: דאעש עם כיפה על הראש, זה הכול.

איציק שמולי: זה הכול הסוואה.

בצלאל סמוטריץ': חבר הכנסת שמולי, אני קורא אותך לסדר פעם שלישית.

איציק שמולי: הכול הסוואה.

איציק שמולי: מה תעשה?

איציק שמולי: תשלח את המשטרות צניעות שלך?

<בן ציון גופשטיין: יש לך חברת כנסת שמשווה את היהודים לנאצים ואתה לא נותן לדבר - - -

יואל חסון: אדוני היושב ראש - - -

<בן ציון גופשטיין: ואתה לה נותן לדבר.

יואל חסון: אדוני היושב ראש, אתה לא יכול ל - - - (חבר הכנסת איציק שמולי יוצא ממליאת הוועדה)

בצלאל סמוטריץ': מר גופשטיין, אתה לא מדבר איתו, אתה מדבר עם הוועדה.

יואל חסון: אדוני היושב ראש, אתה לא יכול להרחיק אותי מההצבעה.

בצלאל סמוטריץ': יואל, אני ביקשתי ממך לא - - -

יואל חסון: רגע, מההצבעה.

בצלאל סמוטריץ': אם תהיה הצבעה אתם תהיו.

יואל חסון: מתי תהיה הצבעה?

בצלאל סמוטריץ': חבר הכנסת חסון, תצא החוצה, בבקשה.

יואל חסון: טוב, די, התקררתי.

בצלאל סמוטריץ': תצא החוצה בבקשה.

יואל חסון: התקררתי.

יואל חסון: אתה מוציא אותי ולא אותו?

בצלאל סמוטריץ': חבר הכנסת חסון - - -

יואל חסון: זה נראה לך הגיוני?

בצלאל סמוטריץ': חבר הכנסת חסון, אתה פופוליסט, תצא החוצה בבקשה.

יואל חסון: זה נראה לך הגיוני שהוא יהיה פה ואני לא אהיה פה?

בצלאל סמוטריץ': חבר הכנסת חסון, יש תקנון, אני לא מבין את זה.

בצלאל סמוטריץ': איך נתנו לך לנהל את הדיון הזה בכלל?

בצלאל סמוטריץ': (חבר הכנסת יואל חסון יוצא ממליאת הוועדה)

<בן ציון גופשטיין: אני רוצה לעצם העניין - - -

בצלאל סמוטריץ': לא, אני סוגר את הדיון.

רויטל סויד: לא, אני רוצה לדבר, סליחה.

בצלאל סמוטריץ': תבואי בזמן, אל תבואי לדבר אחרי שהדיון נסגר ב-11:00 ותבקשי לדבר.

רויטל סויד: אתה הוצאת את כל חברי - - -

<בן ציון גופשטיין: אני לא יודע - - -

בצלאל סמוטריץ': יש פה עכשיו דיון אחר.

רויטל סויד: הוצאת את כל חברי הכנסת, נאמרו פה דברים קשים - - -

בצלאל סמוטריץ': אני באמת לא רוצה להוציא - - -

<קריאה: היא יו"ר השדולה למאבק בגזענות, סליחה.

בצלאל סמוטריץ': אני מבקש לסגור את הדיון ולסכם.

רויטל סויד: אני מבקשת ממך, לאור העובדה שכל חברי הכנסת סולקו - - -

בצלאל סמוטריץ': את מבקשת לדבר, תבואי בשעה שהדיון מתחיל.

בצלאל סמוטריץ': אל תבואי בשעה 11:10 כשאנחנו כבר בדיון השני.

רויטל סויד: סליחה, סמוטריץ', כולנו מגיעים לכל הדיונים האלה בזמן שאנחנו יכולים אחרי דיונים בוועדות שמתקיימות.

רויטל סויד: הוצאת את כל חברי הכנסת, אני - - -

בצלאל סמוטריץ': אני לא הוצאתי, אני הוצאתי חברי כנסת שלא נתנו לנהל דיון.

רויטל סויד: אתה הוצאת את כל חברי הכנסת, אני מבקשת תרבות דיון, עם תרבות דיבור - - -

<בן ציון גופשטיין: אני מדבר.

בצלאל סמוטריץ': אני מבקש עכשיו לתת למר גופשטיין לדבר.

רויטל סויד: אני אתן לו לדבר.

בצלאל סמוטריץ': את לא נותנת לו לדבר.

רויטל סויד: אני אתן לו לדבר ואני מבקשת ממך לדבר גם.

בצלאל סמוטריץ': כן.

<בן ציון גופשטיין: אני חושב שאנחנו לא חיים באותה מדינה.

<בן ציון גופשטיין: מי שמפחד פה במדינה, מי שמפחד בירושלים, מי שנרצח פה יום יום, מי שמקבל פה אבנים ושורפים תחנות שלו זה יהודים, לא ערבים.

<בן ציון גופשטיין: ערבים לא מפחדים להסתובב פה ברחובות.

<בן ציון גופשטיין: מה שאנחנו נמצאים בכיכר ציון, אנחנו שומרים על הבנות ואני חושב שזה התפקיד של הכנסת.

<בן ציון גופשטיין: גם חבר הכנסת חסון, אני בטוח שהוא לא רוצה שהבת שלו תצא עם ערבי, הוא לא גזעני, כי זו היהדות וזה מה שאנחנו עושים וזה מה שאנחנו דואגים.

<בן ציון גופשטיין: אנחנו בליווי צמוד של המשטרה, לא עברנו על שום חוק, הם מחכים לרגע שאני אעבור על החוק בשביל שיעצרו אותי, אני לא עובר על שום חוק.

<בן ציון גופשטיין: אני אומר דברים מעצבנים, דברים שחברי הכנסת פה מפחדים לשמוע, אבל ברוך ה' האהדה שלנו בציבור גוברת והם יודעים את זה ומזה הם מפחדים.

בצלאל סמוטריץ': משפט סיכום בבקשה, מר גופשטיין.

<בן ציון גופשטיין: הם מפחדים שאני אהיה פה בכנסת ושהם לא יהיו פה.

בצלאל סמוטריץ': תודה רבה.

בצלאל סמוטריץ': איפה נציגי המשטרה?

<קריאה: עזבו.

בצלאל סמוטריץ': עזבו.

בצלאל סמוטריץ': אז קודם כל אני מבקש לומר לפרוטוקול שזה חמור מאוד שהם יצאו.

בצלאל סמוטריץ': אני מבקש בהודעת הסיכום לקרוא למשטרת ישראל - - -

<יואל הדר: חבר הכנסת, אדוני היושב ראש, אני פה הנציג של המשרד לבטחון פנים.

בצלאל סמוטריץ': אתה הנציג של המשרד לבטחון פנים.

בצלאל סמוטריץ': אני מבקש - - - היו כאן קציני משטרה מכובדים שהיו בתחילת הדיון והם צריכים לשמוע גם את סופו וגם משרד המשפטים.

בצלאל סמוטריץ': אני מבקש לקרוא למשטרה, אני מניח שהדברים הם ברורים מאליהם, לאכוף את החוק ולמצות את הדין עם כל מי שעובר על החוק, קלה כבחמורה, ובמקביל לאפשר את מה שהוא נשמת אפה של הדמוקרטיה וזה חופש הביטוי.

בצלאל סמוטריץ': אני משוכנע שמשטרת ישראל יודעת לערוך את האיזון הזה.

בצלאל סמוטריץ': איפה שהיא לא יודעת, אז אנחנו צריכים לפקח עליה ובתי המשפט מפקחים עליה ואני סמוך ובטוח שאזרחי מדינת ישראל כולם יוכלו לחיות במדינת ישראל ובירושלים בשקט ובשלווה.

בצלאל סמוטריץ': תודה רבה, הדיון נחתם.